Ez gabiltza ondo — Eibar.ORG | Eibarko peoria\nHemen zaude: Hasiera / Blogak / Nire uste harroan / Ez gabiltza ondo\nXabier Mendiguren 2008/01/23 16:59\nEgunkariek beren promoziorako egiten dituzten kanpaina horietako batean, periodiko bat gure herrietako argazkiak hasi zen banatzen; herri bakoitzeko bi erretratu, zehatzago esanda: bata gaur egungoa, eta bestea orain dela berrogei-berrogeita hamar urtekoa.\nNostalgia pizteko aproposak izaten dira dira beti argazki zaharrak. “Begira ze piura zeukan osaba Martinek”, esango dugu familiako albuma errepasatzean, ipurtaldeak meheago, kaskoak iletsuago, azalak lisoago zireneko garaiak gogoan.\nHerrietako argazki zaharrei begiratzean bestelakoak dira kontuak: lehen eliza eta lau baserri zeuden herri-koxkorrean txaletak eta etxe adosatuak ugaldu dira orain, txanpinoiak balira bezala; hiruzpalau kale zituen herri handixeagoari, berriz, adarrak hazi zaizkio alde guztietatik, lehengo baratze, soro, zelai eta muinoen lekuan etxeak eta etxeak eginez: txiki eta handi, luze edo zabal, polit nahiz zatar.\n–Bizilegea da hori –esango dit baten batek–: lagun gehiago baldin bagara, denontzako tokia behar.\nArrazoia. Bistakoa da hori, noski. Baieztapen horretan tranpa dago ordea. Biztanleen kopuruak hartzen baditugu, lehen bezalatsu gaude batekoz beste: herri txikietan pixka bat behera egin dute, eta hazitxoetan apur bat gora. Etxebizitzen zenbatekoan, aldiz, gora eta gora beti: lehen halako bi, halako hiru, eta halako lau ere bai, zenbait kasutan.\n–Ohiturak ere aldatu egiten dira, familia-eredua ez da lehengoa –kontra egin diezadake lehengo berberak–: lehen seme-alaba ugari izaten zen, eta gaur askoz gutxiago.\nGauza jakina da hori ere. Baina herri bakoitzeko bizilagunen eta etxebizitzen arteko zatiketa eginez gero, etxe bakoitzeko bost lagun ateratzen zen lehen (orain dela berrogeitaka urte, esan dudan moduan), eta etxe bakoitzeko bi pertsona orain.\n–Hori da gaur egungo familia askoren kasua. Umerik gabeko bikoteak-eta…\nBaina bataz besteko hori egiteko, lau laguneko familia bakoitzeko beste lau lagun behar ditugu, bakar-bakarrik bizi direnak nor bere etxean. Eta hori ez da horrela, inondik ere.\n–Hortaz, nondik nora zenbaki horiek?\nEtxebizitza mordoa dagoelako hutsik. Inbertsio moduan, edo familiek asteburuetan erabiltzeko, edo dena dela.\n–Hori ere eskubide bat da, ezta? Nork bere diruarekin nahi duena egitea.\nEgia. Baina eskubide horren izenean bazterrak txikitzen ari gara. Eraikuntza negozio errentagarria denez, hor konpon paisaia, eta gazteek beren etxea nahi dutenez, akabo ondarea.\n–Eta? Zer egin beharko genuke?\nEz dakit. Baina bide honetatik ez gabiltza ondo. Ez gabiltzanez ondo.


Txikipedia:Akronimo - Wikipedia, entziklopedia askea.\nRadar hitza akronimo bat da.\nAkronimoa hitz-multzo baten hasierako letrak edo silaba batzuk erabiliz osatutako hitza da; hitz bat bezala ahoska daitekeen sigla bat dela ere esan daiteke. Baina, siglak ez bezala, hitz arruntak izatera irits daitezke, edo izen propioak ere osa ditzakete, eta horregatik ez dira osorik letra larriz idatzi behar, dagoeneko ez baitira laburduratzat hartzen, hitz arruntak edo izen propioak baizik.\nEsate baterako, "EGA azterketa" multzoan, EGA zatia "Euskararen Gaitasun Agiria" laburtuta esan nahi duten siglak dira, eta beti letra larriz idatzi ohi dugu. Aldiz, laser hitza ingelesezko "Light Amplification by Stimulated Emission of Radiation" («erradiazioen igorpen kitzikatuaren bidezko argi-anplifikazioa») hitz-multzoko hitz bakoitzeko lehen letra edo hizkia erabiliz osatuta dagoen hitza da, eta gaur egun hiztegira sartutako hitz arrunta da; horregatik, ez da letra larriz idazten.\nBeraz, honako hauek siglak dira:\nEta beste hauek, aldiz, akronimoak:\nEmakunde: EMAkumeen Euskal EraKUNDEa.\nUnesco: United Nations Educational, Scientific and Cultural Organization hezkuntza, zientzia eta kulturarako Nazio Batuen erakundea.\nRadar: Radio Detection And Ranging (irrati bidezko detektatze eta distantzia neurketa).


Nazioartea > Hizkuntza gutxituak > groenlandiera\nGroenlandiak 1979an lortu zuen Danimarkarekiko autonomia eta estatutua berritu zuen 2009an. Bertako hizkuntzak indarra hartu du orduz geroztik: hizkuntza ofizial bakarra da, eskolako maila guztietan groenlandieraz ikasten dute, eta administrazioan, tokiko erakundeetan zein lan munduan bertako hizkuntza da nagusi.\nArgazkia E. Palmouk eta T. Rodriguezek utzia da.\nHitz adina mintzo zikloaren azken hitzaldia izan zen apirilekoa Gasteizen, Oihaneder Euskararen Etxean. Ikastaro amaiera aurtengoz, eta betikoz, sei ikasturte egin eta gero ez baita ondoko ikastaldirik izango. Groenlandieraren gaineko hitzaldiak burutu zuen munduan zehar gutxituak diren hizkuntzen gaineko ibilaldi berezi hau.\nKalaallisut, Groenlandiako inuitek hitz egiten duten hizkuntza dugu, Eider Palmouk eta Txerra Rodriguezek aurkeztu zigutena. Urretxindorra ikastolako Haur Hezkuntzako zuzendari da Palmou, eta Hik Hasiko kide, besteak beste. Txerra Rodriguez, berriz, hizkuntza aholkulari da Emunen. Ezaguna dugu ARGIAn, soziolinguistika dibulgatzea helburu duen bloga baitu Argia.eus-en. Hitzaldiaren sartze modura esan zutenez, “munduko uharterik handiena da Groenlandia, Australia kontinentetzat hartzen baita. 2.166.086 kilometro koadro ditu, horietatik 44.087 kilometro kosta, eta %81 izotza. 56.000 pertsona bizi dira uhartean; horietatik 14.000, Nuuk hiriburuan”. Jakina denez, itsasertzeko hiri eta herrietan bizi dira bertakoak, barnealdeko izotz artean biziko den gizakirik ez baita.\nPalmouk eta Rodriguezek atarikoan jakinarazi zigutenez, hemeretzi inuit talde daude munduan, batean eta bestean sakabanatuak, Groenlandian ez ezik Alaskan, Kanadan eta Errusian ere bizi baitira inuitak. “Hala ere, Groenlandian ez beste herrialdeetako inuiten egoera, ekonomikoa zein kulturala, okerragoa da”. Eta egoera eskasago horrek hizkuntzari ere eragiten dio. Groenlandia ez besteko herriez ari gara, betiere.\n58.000 groenlandiera hiztun bide dira munduan. Horietatik 53.000 Groenlandian bertan, eta gainerako 5.000 hiztunak diasporan sakabanatuak, nahiz Kopenhagen (Danimarka) diren guztiz gehienak. Groenlandian bizi den populazioaren %90ak daki bertako hizkuntzan hitz egiten eta “azken urteotan, gainera, ezagutza eta erabilera zabaltzen ari dira”. Bada, hala ere, ez dakienik, ikasiko ez duenik: “Groenlandian bizi diren daniar gehienek ez dute berbarik egiten inuiteraz; egia da horietan gehientsuenek ez dutela uhartean bizi-proiekturik eratzen”. Eta lehenbiziko argazkia entzuleei eskainirik, zenbait mito eta bitxikeria, eta denbora-lerro historikoa azaldu zituzten bi hizlariek, bete-betean hizkuntzari dagozkionak aletzeari lotu aurretik.\nHizkuntzaren ezaugarri batzuk ematen hasi zirelarik, Palmouk eta Rodriguezek azaldu zuten hiru dialekto nagusi daudela Groenlandian: “Iparraldekoa, inuktun; ekialdekoa, tunumiisut; eta mendebaldekoa, kalaallisut”. Eta, hain zuzen, kalaallisut dialektoa hartu da estandarra eraikitzeko oinarritzat, nahiz gainerako hizkelgi bietako hitzak ere bereganatu dituen. “Estandarrari esker, inuitek elkar ulertzen dute”. Estandarizazioaz den bezainbatean, hizkuntza bateratzeko lehen ahalegina 1850eko hamarkadakoa dugu, Samuel Kleinschmidt-ek egindako saioa, zeina mendebaldeko itsasaldeko dialektoan oinarritu baitzen. Bidea egin zuen estandarizazio ahalegin hark, harik eta 1973an Kleinschmidten proposamen eta arauak sakon berrikusi zituzten arte. Gaur egun, “inuitak, tokian toki, hiru alfabetoz baliatzen dira: Groenlandian alfabeto latinoa darabilte; Kanadan, silabikoa; Errusiako Siberian eta Alaskan, berriz, zirilikoa”. Hiru alfabeto, eta hiru hizkuntza egoera ere bai: “Groenlandian sendo, Siberian eta Alaskan larri, eta hortxe-hortxe Kanadako inuiten komunitatean. Kanadako lurralde batzuetan ongi ari da, baina ez beste batzuetan”. Hizlariek tarte honetan esan zutenez, inuiten izenek ez dute generorik, ezta hizkuntzak berak ere. Hizkuntza polisintetikoa da eta, euskararen modura, ergatiboa du.\nLege-estatusari dagokionez, groenlandiera hizkuntza ofiziala da 1979az gero, Danimarkaren eskutik hein batean aldendu eta autonomia eskuratzearekin batera, groenlandiera eta daniera uharteko hizkuntza ofizial bihurtu baitziren: “Bigarren Mundu Gerraz gero, Groenlandiak daniarren kolonizazio gogorra jasan zuen, eta akulturatze are gogorragoa. Esaterako, ordu arte herri nomada zena, batean eta bestean kokatzera behartu zituen Danimarkako Gobernuak. Kristautasuna ere ordukoa da uhartean, lehen animistak baitziren; oraingo egunean, kristau animista dira. Garai berean, Groenlandiako zenbait ume hartu eta Kopenhagera eraman zituen daniar gobernuak, ikas zezaten –unibertsitate ikasketak ere eginez–, ostean uhartera itzuli eta buruzagi izan zitezen. Horrek bumeran efektua izan zuen, ordea, Kopenhagera eramandako haietxek izan baitziren autonomiaren aldeko mugimendua sutsuen bultzatu zutenak, Iraultza Artikoa gauzatzeari ekin ziotenak”. Modu baketsuan zertu zen autonomia, eta diren eta ez diren eskumenak bereganatu zituzten inuitek, bi izan ezik, justizia eta armada, Danimarkaren esku irauten dutenak.\n2009an, bestalde, autonomia estatutua berritzearekin, hizkuntza ofizial bakarra izendatu zuten groenlandiera. Administrazioan gehien erabiltzen den hizkuntza da. Oqaasiliortut izeneko administrazio erakundea arduratzen da hizkuntzaz, aholku ematen dio gobernuari hizkuntza politikaz. Besteak beste, toponimia batzordea du, bertako izenak berreskuratu eta normalizatze aldera”. Eta Palmouk eta Rodriguezek esan zigutena: “Herritik oso gertu dago Oqaasiliortut erakundea, nahiz eta gobernuaren parte izan”. Daniera ere hor da, beti, justizia arloan, bereziki, auzitegi gorenek eta gainerakoek Danimarkan baitute egoitza, eta danieraren presentzia handia da instantzia horietan. Tokiko erakundeetan eta lan munduan, ordea, desagertzen ari da daniera Groenlandian.\nBadira bi egunkari bertako hizkuntzan. Argazkian duzue Sermitsiak izeneko egunkariaren orrialde bat. 2020koa da albistea, gobernuak Groenlandiako hainbat eremutan alkohola debekatu zuela berri ematen du.\nHezkuntza eta hedabideak\nIragan mendeko 50eko hamarkadaz gero, daniera indarrez sartu zen Groenlandiako hezkuntza sisteman, horixe baitzen goi mailako ikasketak egin ahal izateko hizkuntza nagusia. 1979an aldatu zen egoera, uharteak autonomia lortu zuenean. Palmouk eta Rodriguezek esandakoaren arabera “autonomiaz jabetzeaz batera, inuitera eskolara sartu zen, beheko mailetatik gorakoetara. Eta, era berean, Groenlandiako curriculuma eratzen hasi ziren. Gaur egun, eskolatzea derrigorrezkoa da 6 urtetik 18 urtera. Groenlandieraz gauzatzen da eskolatze osoa”. Danierari dagokionez, berriz, lehen hezkuntzan bertan agertzen da daniera ikasgaia. Ingelesak, aldiz, bigarren hezkuntzara arte egon behar izaten du zain. “Materialgintzan eta pedagogian inbertsio handiak egin dituzte inuitek azken urteotan”, bi hizlariek esan zutenez.\nHedabideez den bezainbatean, 1861ean argitaratu zen lehen egunkaria groenlandieraz: Atuagagdliutit du izena, eta bizirik da oraindaino. Ez da, haatik, kazeta bakarra. “1958an bigarren egunkaria ireki zuten: Sermitsiak. Irratiari dagokionez, 1926an egin zituzten lehen groenlandiera emankizunak, nahiz eta 1982 arte ez abiarazi irrati-telebista publikoak, zeinak baitira KNR Radio eta KNR TV. Hasieratik erabaki zuten euren programak groenlandieraz egitea, baina, haiekin batera, telebistan, adibidez, daniar telebistaren hainbat programa ere jartzen zituzten antenan. 2007az gero, berriz, TDTra igaro eta groenlandiera hutsez emititzen hasi zen bertako telebista”. Eta, bestalde, tokiko irratiak ere badira, eta informazio orokorreko aldizkariak eta espezializatuak ere bai, dela kirol, ehiza edota turismo agerkariak, alegia. Groenlandiar guztiek jasotzen dituzte tokiko prentsa eta irrati-telebisten ekoizpenak. “Baina, han, tokikoak esan nahi du 2.000ren bat pertsonako komunitateari dagokiola eta, bestalde, leku batetik besterako distantziak oso handiak dira”, Palmouk eta Rodriguezek ohartarazi gintuztenez.\nNive Nielsen da argazkiko kantaria, musika estilo modernoetan groenlandieraz kantatzen duen abeslarietako bat. Argazkia: Schorle.\nPalmouk eta Rodriguezek eman nahi izan zuten datua da: “Groenlandierazko lehen eleberria 1914an argitaratu zen. Emakume batek idatzitako lehen eleberriak, berriz, 1981ean ikusi zuen argia”. Musikari dagokionez, inuiten folk musikaz gain, estilo modernoak ere erabiltzen dituzte, rocka edo hip-hopa, adibidez. “Talde eta kantari batzuen izenak ematekotan, hortxe dira Nive Nielsen, Simon Lyuge, Sumé, Nanook, Uyarakq eta Prussic”. Antzerki konpainia nazionala ere badute Groenlandian, eta urtero hiruzpalau obra gauzatu, groenlandieraz betiere, eta herriz herri erakusten dituzte, herri tradizioa eta abangoardia lotuz, inondik ere. Margolaritzari dagokionez, bestalde, Aron de Kangeq artistaren izena eman zuten Palmouk eta Rodriguezek, erreferentziatzat, eta zenbait film ere egin dituztela esan zuten. Bi hizlariek Inuk eta Smila jarri zuten adibide.\nHizkuntza biziberritzen asmatu dute Groenlandian –biziberritze orokor eta zabaldu baten barnean kokatu zuten Palmouk eta Rodriguezek–, kalaaleq edo groenlandiar sentimendu jakin bati guztiz lotua: “Kalaaleq sentimendu hori XIX. mendean piztu zen eta XX. mendeko 60ko hamarkadan puztu. Aktibista multzo txiki batek haize eman zion groenlandiar izateko harrotasunari, eta gaur egun, gogo hori nagusi da Groenlandian”. Herrialde zuri honetan barrena egin dugun ibilian gidari izan ditugun Palmou eta Rodriguezen iritziko, “mugimendu horrek esplikatzen du, hein handi batean, Groenlandian piztu den Iraultza Artikoa”. Horixe izan baitzen erabili zuten terminoa: Iraultza Artikoa.\n"Herria egiten asmatu dute eta badoaz"\nEider Palmou eta Txerra Rodriguez 2013an izan ziren Groenlandian. 21 eguneko bidea egin zuten, inuitak ondoan. Informazioa bildu zuten eta, hor da, besteak beste, Francesc Bailon antropologoari egin elkarrizketa. Eta uhartean ziratekeen aurten ere, pandemia izan ez balitz. Euskal Herria eta Groenlandiaren egoerak alderatzeko eskatu eta etorri da gogoeta: “EAEk autonomia eskuratu zuen garai bertsuan lortu zuten haiek ere eurena. Bi herrion garapena oso ezberdina izan da. Haiek ere bi hizkuntza ofizial, inuitera eta daniera, izan zituzten hasieran. Ordea, laster sartu zen inuitera administraziora, hezkuntzara, hedabideetara... 2009an, autonomia estatutua berritu zuten, eta inuitera hizkuntza ofizial bakar izendatu. Hala ere, elebidun edo hirueledun dira, groenlandiera, daniera eta ingelesa dakizkite. Guztiarekin ere, groenlandiera dute lehenen. Herria egin dute, Danimarkarekiko dependentzia ekonomiko handia gorabehera. Dena den, klima aldaketa dela kausa, izotz geruza mehetzen ari da, eta inoiz baino merkeago zaie lurpeko mineral aberatsak ustiatzea”. Eta azken hitza: “Komunitate dira, pertsonaren gainetik jarria dute komunitatea. Herria egiten asmatu dute, ahaldundu dira, eta badoaz. Autodeterminazio erreferenduma egitekoak ziren aurtengo ekainean... Haiek badoaz. Gu, aldiz…”.\nKanal honetan artxibatua: groenlandiera\ngroenlandiera kanaletik interesatuko zaizu...


Pérouse (Belfort Herrialdea) - Wikipedia, entziklopedia askea.\nPérouse (Belfort Herrialdea)\n47°38′13″N 6°53′26″E / 47.6369°N 6.8906°E / 47.6369; 6.890647°38′13″N 6°53′26″E\nDenney, Belfort, Bessoncourt, Chèvremont, Danjoutin eta Vézelois\n605 (%51.6) 564 (%48.1)\nPérouse Frantziako udalerri bat da, Belfort Herrialdea departamenduan dagoena, Borgoina-Franche-Comté eskualdean. 2013an 948 biztanle zituen.\n2007an Pérouse udalerrian erroldatutako biztanleak 948 ziren. Familiak 385 ziren, horien artean 82 pertsona bakarrekoak ziren (37 bakarrik bizi ziren gizonak eta 45 bakarrik bizi ziren emakumeak), 135 seme-alabarik gabeko familiak ziren, 135 seme-alabak dituzten bikoteak ziren eta 33 seme-alabak dituzten guraso-bakarreko familiak ziren.\n2007an 393 etxebizitza zeuden, 381 familiaren etxebizitza nagusia ziren, 1 bigarren erresidentzia bat zen eta 12 hutsik zeuden. 322 etxeak ziren eta 68 apartamentuak ziren. 381 etxebizitza nagusietatik 301 bere jabearen bizilekua ziren, 71 alokairuan okupaturik zeuden eta 8 doan lagata zeuden; 1ek gela bat zuen, 18 etxek bi zituzten, 35 etxek hiru zituzten, 96 etxek lau zituzten eta 231 etxek bost zituzten. 345 etxek euren parking plaza propioa zuten azpian. 156 etxetan ibilgailu bat zegoen eta 199 etxetan bat baino gehiago zituzten.\nPérouse udalerriko biztanleria-piramidea 2009an .\n2007an lan egiteko adina zuten pertsonak 633 ziren, horien artean 456 aktiboak ziren eta 177 inaktiboak ziren. 456 pertsona aktiboetatik 425 lanean zeuden (216 gizon eta 209 emakume) eta 29 langabezian zeuden (14 gizon eta 15 emakume). 177 pertsona inaktiboetatik 59 erretiraturik zeuden, 80 ikasten zeuden eta 38 "bestelako inaktibo" gisa sailkaturik zeuden.\n2009an Pérouse udalerrian 417 unitate fiskal zeuden, 1.087,5 pertsonek osaturik. Pertsona bakoitzeko diru-sarrera fiskalaren mediana urteko 21.520 euro zen.\n2007an zeuden 37 komertzioetatik, 2 erauzte enpresak ziren, 1 janari enpresa zen, 2 bestelako produktu industrialen fabrikazioko enpresak ziren, 12 eraikuntza enpresak ziren, 5 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 finantziazio enpresa zen, 3 higiezinen enpresak ziren, 6 zerbitzu enpresak ziren, 3 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 16 zerbitzu publikoetatik, 2 ibilgailuen konpontzeko eta nekazaritza tresnetako lantokiak ziren, 4 igeltseroak, 3 margolariak, 1 zurgina, 3 iturginak, 1 argiketaria, 1 ile apaindegia eta 1 jatetxe.\n2009an zeuden 3 establezimendu komertzialetatik, 1 okindegi zen eta 2 elektrotresna dendak ziren.\n2000. urtean Pérouse udalerrian 7 nekazaritza-ustiategi zeuden.\nBelfort (2,4 km)\nChèvremont (2,5 km)\nDenney (3,1 km)\nBessoncourt (3,1 km)\nDanjoutin (3,1 km)\nBNF: 15280017k (data)\nOrriaren azken aldaketa: 28 abendua 2021, 14:40.


Egungo osasun krisia dela eta, Alardeko Agintarien Batzarrak eta Alarde Fundazioa Hondarribiak bere elkartasuna eta maitasuna adierazi nahi die biktima eta hauen senitarteei, baita esker ona ere pandemia honen kontra borrokatzen ari diren pertsona horiei.\n“Errealitate berrira” eramango gaituen arintze fasean egonda ere, ez dugu itxaropen faltsurik ezta espektatibarik sortu nahi, izan ere hiritarrentzat arriskutsua izan daitekeen egoerarik ez dugu sortu nahi.\nHori horrela, Alardeko Agintarien Batzarrak eta Alarde Fundazioa Hondarribiak, parte-hartzen duten kideen adostasun osoz, atsekabe handiarekin eta jakinda hartzera goazen erabaki historikoa arduraz beterik dagoela, 2020ko Irailaren 8ko Hondarribiko Alardea bertan-behera geratzen dela adierazi nahi du.\nHala ere, gure ardura da gure arbasoek hartutako konpromisoa betetzea. Guadalupeko Amabirjinaren botoa betetzea. Alardearen funtsa betetzea. Hori horrela, datozen hilabeteetan osasun agintariekin elkarlanean jardungo gara aurten ere 1638.urtean egindako Hondarribiarren Promesa berritzeko.\nKonpromisoa, errespetua eta esfortzua izan dira, eta egun ere dira Hondarribiaren izaeraren ardatz. Gure gizartea normaltasunera lehen bait lehen iris dadin lan egin behar dugu.\nLanean jarraituko dugu, 2021eko Alardea, Alarde historiko eta are bereziago izan dadin.


7/2003 LEGEA, abenduaren 22koa, Gizarte Hezitzaileen Euskadiko Elkargoa Sortzekoa.\nABENDUAREN 22KO 7/2003 LEGEA,\nGIZARTE HEZITZAILEEN EUSKADIKO\nAutonomia Estatutuko 10.22 artikuluak eskumen esklusiboa ematen dio Euskal Autonomia Erkidegoari profesionalen elkargoen arloan eta tituludun lanbideetan jardutearenean, Konstituzioko 36. eta 139. artikuluetan xedatutakoaren kalterik gabe. Estatutuko artikulu horri jarraiki onartu zen 18/1997 Legea, azaroaren 21ekoa, Tituludun Lanbideei eta Profesionalen Elkargo eta Kontseiluei buruzkoa. Eta, lege horrek 29. artikuluan dioenez, profesionalen elkargo berriak sortzeko, Eusko Legebiltzarraren lege bat beharko da. Lege hori interesa duten profesionalek berek eskatu beharko dute, eta eskariak haiek ordezkatzeko nahikoa indar eduki beharko du eta behar bezala egiaztaturik egon beharko du.\n«Gizaberri» Euskadiko gizarte-hezitzaileen lanbide-elkarteak Gizarte Hezitzaileen Elkargoa sortzeko eskatu zuen. Segidan, eskaria arrazoizkoa ote zen eta legezko baldintzak betetzen ote ziren egiaztatzeko izapideei ekin zitzaien, eta bete beharreko baldintza nagusietako bat honako hau zen: herri-intereseko nahikoa arrazoirik ba ote zegoen lanbide horretako elkargo bat sortzeko.\nGizarte Heziketako ikasketak unibertsitateko ikasketa ofizial bihurtu ziren abuztuaren 30eko 1420/1991 Errege Dekretuaren bitartez: beraren bitartez sortu zen Gizarte Heziketako Diplomatuaren unibertsitate-titulu ofiziala. Gizarte Heziketako Diplomatuaren titulu ofiziala eskuratzeko ikasketen xedea da honako arlo hauetan hezitzaileak prestatzea: heziketa ez-formala, helduen heziketa ez-formala, pertsona moldakaitzen eta ezinduen gizarteratzea eta gizarte-heziketako ekintzak. Hortaz, nahikoa egiaztaturik dago tituluaren beharra, alegia, Tituludun Lanbideei eta Profesionalen Elkargo eta Kontseiluei buruzko azaroaren 21eko 18/1997 Legeko 23. artikuluan ezarrita dagoen baldintza.\nGizarte-heziketak geroz eta garrantzi handiagoa dauka gaurko gizartean, eta gizarte-heziketa hori behar bezala kontrolatzeko eta erabiltzeko ardura duten profesionalek ere bai. Horregatik, elkargo ofizial bat sortzeko premia dago, gizartearen interes orokorrak eta profesional horien interes bereziak modu eraginkor batez babesteko. Bestalde, badago beharrizana lanbide hori zuzen antolatzeko eta lanbide horren deontologia-arauketa gizartearen zerbitzura jartzeko, eta hori, herri-interesaren aldetik, nahikoa arrazoi da beharrizan horri erantzuteko tresna gisako erakundearen modura lanbide-elkargo bat sortzeko.\n1.– Honen bidez, Gizarte Hezitzaileen Euskadiko Elkargoa sortzen da. Zuzenbide publikoko korporazioa izango da, berezko nortasun juridikoarekin eta bere helburuak eta eginkizunak legearen pean betetzeko gaitasun osorekin.\n2.– Lege honetan ezarritakoari jarraituz gobernu-organoak osatzen direnetik aurrera izango ditu elkargoak nortasun juridikoa eta jarduteko gaitasun osoa.\nGizarte Hezitzaileen Euskadiko Elkargoaren lurralde-eremua Euskal Autonomia Erkidegoa izango da.\n3. artikulua.– Elkargoan kide izan daitezkeenak.\nGizarte-heziketako unibertsitate-diploma –abuztuaren 30eko 1420/1991 Errege Dekretuan xedatutakoaren arabera eskuratua– duten profesionalak edo eskumena duen agintaritzak homologaturiko beste edozein titulu dutenak sar daitezke Gizarte Hezitzaileen Euskadiko Elkargoan, bai eta bigarren xedapen iragankorrean ageri diren kasuetakoren batean aurkitzen direnak ere, egin beharreko gaitzea egin ondoren, denak ere baldintza berdinetan.\nAzaroaren 21eko 18/1997 Legeko 56.1 artikuluak xedatutakoaren kalterik gabe (lanbideari buruzko gai orokorretan, erakunde arteko gaietan eta elkargoei buruzko gaietan harremanak izateko eskumena duen administrazio-organoari buruz dihardu), Gizarte Hezitzaileen Euskadiko Elkargoak, bere lanbidearen edukiekin zerikusia duten gaien gainean Euskal Autonomia Erkidegoko Administrazio orokorrarekin harremanak izateko, gizarte-gaietan eskumenak dituen sailera joko du.\n1.– Batzorde batek egingo ditu eta behin-behinean onartuko elkargoaren estatutuak, lege hau indarrean sartu eta hamabi hilabeteko epearen barruan. Batzordeak kide hauek izango ditu: «Gizaberri» Euskadiko gizarte-hezitzaileen lanbide-elkarteak izendatutako lau kide eta Euskal Herriko eta Deustuko unibertsitateetako lau kide (unibertsitate bakoitzeko Filosofia eta Hezkuntza Zientzien Fakultateak bina izendatuko ditu), eta «Gizaberri»ren lehendakaritzapean jardungo du. Lehendakariak batzordearen lanak antolatu eta bultzatuko ditu, eta boto erabakigarria izango du. Batzorde estatutugilearen lanak ez dira inolaz ere ordainduak izango.\n2.– Nolanahi ere, behin-behineko estatutuek arautu beharra daukate batzar eratzailearentzako bilera-deia egiteko prozedura. Deialdiak ahalik zabalkunderik handiena izango duela bermatu beharra dago, Euskal Herriko Agintaritzaren Aldizkarian eta hedapenik handieneko egunkarietan argitara emanez.\n3.– Behin betiko estatutuak, onartutakoan, batzar eratzailearen aktaren ziurtagiriarekin batera, Euskal Autonomia Erkidegoko Administrazio orokorrari bidali behar zaizkio Justizia, Lan eta Gizarte Segurantza Sailaren bitartez, legearen arabera eginda dauden egiaztatu dezan eta Euskal Herriko Agintaritzaren Aldizkarian argitaratzeko agindu dezan.\n1.– Estatutuak argitaratu ondoren, ohiz kanpoko gaitzea egiteko eta elkargoan izena emateko bederatzi hilabeteko prozesu bat zabalduko da, xedapen honetan ageri diren kasuetakoren batean aurkitzen diren pertsona guztientzat. Prozesu horren eta dagokion prozeduraren hasiera Euskal Herriko Agintaritzaren Aldizkarian argitaratu beharko da, bai eta, gutxienez, Autonomia Erkidegoan hedapen handiena duten bi egunkarietan ere.\n2.– Prozesu hori hasi baino lehen, gaitze-batzorde bat eratuko da. Batzordeak kide hauek izango ditu: «Gizaberri» Euskadiko gizarte-hezitzaileen lanbide-elkarteko bi kide, Deustuko Unibertsitateak izendatutako bi kide eta Euskal Herriko Unibertsitateak izendatutako beste bi kide (izendapen horiek Gizarte Hezkuntzako diplomaturarekin zerikusia duten pertsonen artean egingo dira). Gaitze-batzordeko lehendakaritza Euskal Herriko Unibertsitateko ordezkarietako batek hartuko du. Lehendakariak batzordearen lanak antolatu eta bultzatuko ditu, eta boto erabakigarria izango du.\n3.– Batzorde horrek eman edo ukatu egingo du gaitasuna. Nolanahi ere, ukoa arrazoitua izango da eta interesatuari jakinarazi egingo zaio. Gaitze-batzordeko lehendakariak batzordearen lanak antolatu eta bultzatuko ditu, eta boto erabakigarria izango du. Gaitze-batzordearen lanak ez dira inolaz ere ordainduak izango.\n4.– Honako hauek dira gaitzeari dagokionez gerta daitezkeen kasuak:\nIkasketak 93-94 ikasturtea baino lehen hasi eta unibertsitate-titulazioa (lizentziatura edo diplomatura) duten profesionalak. Hiru urteko dedikazioa edo esperientzia egiaztatu beharko dute gizarte-hezkuntzaren esparruko lanetan elkargoaren legea indarrean jarri aurreko hamar urteetan.\nIkasketak 93-94 ikasturtea baino lehen hasi eta bigarren mailako Lanbide Heziketan gizarte-hezkuntzaren esparruan ikasketa berezituak burutu dituzten profesionalak. Lau urteko dedikazioa edo esperientzia egiaztatu beharko dute gizarte-hezkuntzaren esparruko lanetan elkargoaren legea indarrean jarri aurreko hamar urteetan.\nIkasketak 93-94 ikasturtean hasi eta Eusko Jaurlaritzak onartutako gizarte-hezkuntzaren esparruan ikastaro berezituak burutu dituzten profesionalak. Bost urteko dedikazioa edo esperientzia egiaztatu beharko dute gizarte-hezkuntzaren esparruko lanetan elkargoaren legea indarrean jarri aurreko hamar urteetan.\nGizarte-hezkuntzaren esparruan, elkargoaren legea indarrean jarri aurreko hamabost urteetan hamar urteko dedikazioa edo esperientzia egiaztatzen duten profesionalak. Nolanahi ere, lan horietan 1993ko urria baino lehen hasiak beharko dute izan.\n5.– Gaitzearen bidez elkargoko kide bihurtuko dira titulazio akademikorik ez duten profesionalak. Lege honek aipatzen eta arautzen duen gaitzeak elkargoko kide egiteari buruzko ondorioak sortuko ditu eta ez besterik, eta ez du inolaz ere Gizarte Hezkuntzako tituludunen eskubide akademikoekiko parekotasunik sorraraziko.\nElkargoan izena emateko epea amaitu ondoren, elkargoak osoko bilkura baterako deia egin beharko du, gobernu-organoak osatuko dituzten kideak aukeratzeko. Gobernu-organoen eraketa Euskal Herriko Agintaritzaren Aldizkarian argitaratuko da.\nVitoria-Gasteizen emana, 2003ko abenduaren 22a.


Gidari: "Bidegi auzian ikerketa azken muturreraino eramatea da gure asmoa eta gogor salatu nahi ditugu hori oztopatzeko saioak" - Debagoiena - Goiena.eus\nEneko Azkarate 2016-04-16 11:50\nGidari elkarteko Amaia Zabaleta eta Mikel Martin gaurko prentsaurrekoan.\nBidegi auzian herri akusazio gisa aurkeztu zen Gidari elkarteari 100.000 euroko bermea eskatu dio Azpeitiko epaitegiak. Horren gaineko balorazioa egiteko prentsaurrekoa eman du Gidarik gaur. Amaia Zabaleta bergararrak eta Mikel Martin oñatiarrak gogorarazi dute Gidari elkartea sortu zela "Bidegi auzia muturreraino" ikertzeko helburuarekin eta irabazi asmorik gabeko elkartea dela.\nAdierazi dute Gidari elkarteak Bidegi auzian herri akusazio gisa aurkeztea erabaki zuela "herritarren dirua bidegabe erabili izan zela ikusteko zantzuak zeudela ulertuta eta iritzita herritarrek egia jakin behar dutela". Egia jakiteko "lan egin behar dutela" adierazi dute.\nHona hemen oharra osorik:\n"Orain jakin berri dugu herri akusazioa aurkeztu ahal izateko epaileak auzi bakoitzean 50.000 euroko fidantza ezarri digula. Guztira, beraz, aurrera egin ahal izateko 100.000 euroko fidantza neurrigabea ordaindu behar genuke. Gidari osatzen dugun kideok erabakia erabat onartezina eta lotsagarria dela uste dugu. Herritarrek justizia administrazioan parte hartzea eta herritarren interesak defendatu ahal izatea saihestu nahi du erabaki honekin. Jarrera hau benetan larria eta kezkagarri dela uste dugu.\nAre larriagoa da, bi auziak jada martxan daudela kontuan izanda et, berez, herri akusazio gisa aurkezteak ez diola justiziari kostu gehigarririk eragingo. Herritar gisa ulertzen dugu Justiziak ustelkeria zantzuak dauden kasuetan, ikerketa muturreraino eraman dadin bideak zabaldu behar dituela eta ez ikerketarako oztopoak jarri.\nEgoera honen aurrean, epailearen erabakiaren aurka helegitea aurkeztuko dugula jakinarazi nahi dugu. Ulertezina deritzogulako herritarrez osatutako elkarte bati ikerketan parte hartzea oztopatzea. Auzi honetan herritarren dirua dago jokoan, herritarren 30 milioi euro, eta onartezina da herritarrei ikerketa horren berri izateko oztopoak ezartzea.\nHonekin batera herritarrei jakinarazi nahi diegu aurrera egiteko bideak zabaltzeko asmoa dugula eta dei egin nahi diegu guztion artean auzi hau ikertu gabe gera ez dadin gurekin urratsak ematera. Horretarako kontu zenbakia (IBAN ES75 3035 0009 190090096332) zabaldu dugu epaileak errekurtsoaren erantzuna ematean ezarri diezaguketen balizko fidantzei aurre egiten laguntzeko".\nBidegiren auzian "herritar guztion poltsikotik irten diren 30 milioi euroekin zer gertatu den" argitzeko elkartea osatu dute\nEneko Azkarate 2016 ots 08 Debagoiena\nGidari elkartea osatu berri dute eta hiru debagoiendarrek aurkeztu dute hedabideen aurrean: Amaia Zabaleta bergararrak, Mikel Martin oñatiar...


PMEBaren Plan Estrategikoa 2021-2024\nPMEBaren Plan Estrategikoa 2021-2024 (aurrerantzean PE 2021-2024) PMEBaren aurkezpen-gutuna da, jabetza industrialeko nazioko eta nazioarteko erakunde gisa, eta bertan ezarritako bost helburu orokorrak betetzeko beharrezko ekintza-plana eskaintzen du, bulegoaren xedea eta ikuspegiaren irismena betetzeko.\nGure PE 2021-2024 PMEBk Espainiako gizartearen garapen ekonomiko iraunkorrari eta aurrerapen teknologikoari laguntzeko diseinatuta dago, sektore publiko eta pribatuetan berrikuntza, sormena eta ezagutza sustatuz, jabetza industriala modu estrategiko eta adimentsuan erabiliz. Hori guztia bulego erabilgarria eta proaktiboa izanik, erabiltzaileengandik hurbil dagoena, konprometitutako espezialistak dituena, bikain funtzionatzen duena, zerbitzuen eta teknologiaren abangoardian dagoena, lankidetzara irekita dagoena eta nazioartean ezaguna dena.\nGure PE 2021-2024 lankidetzan garatu da, PMEBko sail guztien partaidetzarekin eta alderdi interesdunen eta, oro har, publikoaren ekarpenekin. Horiei esker, erakundea indartuko duen plan bat lortu da, inguruko aukerak aprobetxatzeko aukera emanez, zailtasunei eta ustekabeei aurre egiteko prestatuz eta bere zerbitzuen kalitatea beti bermatuz.\nPlanak 5 helburu orokor hauek izan ditu ardatz, eta horiek, aldi berean, 14 estrategiatan banatu dira, eta estrategia horiek 51 proiektutan:\n1. helburua Jabetza industrialaren erabilera estrategikoa sustatzea (3 estrategia eta 13 proiektu).\n2. helburua Teknologiaren ikerketa, garapena eta transferentzia bultzatzea (3 estrategia eta 8 proiektu).\n3. helburua Jabetza industrialaren maila anitzeko nazioarteko gobernantzan laguntzea (2 estrategia eta 7 proiektu).\n4. helburua Jabetza industrialaren eskubideak faltsutzearen eta urratzearen aurkako borroka bultzatzea (2 estrategia eta 8 proiektu).\n5. helburua Pertsonak ardatz dituen PMEB jasangarri, digital, berritzaile, garden eta eraginkor baterantz aurrera egitea (4 estrategia eta 15 proiektu).\nPE 2021-2024 dagozkion Urteko Plan Operatiboen (UPO) bidez inplementatuko da. Horretan, urtean zehar gauzatuko diren proiektu eta jarduera zehatzak eta lortu nahi diren emaitza edo ondorio zehatzak jasoko dira.\nPlan Estrategikoaren bideoa\nPMEBaren xedea, ikuspegia eta balioak\nUrteko Plan Operatiboen (UPO)\n2021 POAren 1. Jarraipen Txostena\n2021 POAren 2. Jarraipen Txostena\n2021 POAren 3. Jarraipen Txostena-Azken txostena


Produktu handitu potentzia gizon azkarra - Hammer of Thor\nGizon askok aurrean zutitzearen disfuntzioa, eta zuzeneko menpekotasuna adina ez da beti. Arazoak potentzia gerta daiteke gizon gazte ondorioz, estresa, pobrea ingurumena eta beste arrazoiengatik. Lagun bat konpontzeko delikatua arazoa — gauza nagusia da erabili elikagaien handitzeko potentzia – batzuetan, nahikoa da zuzena zure dieta ahaztu zutitzearen disfuntzioa.\nZer elikagai handitu potentzia gizonen berehala (zerrenda)\nBada, arazoa konpondu behar azkar, gehienak gizonak hasten hartu pilulak. Baina ez da elikagai zerrenda bat handitu potentzia gizon, emanez, berehalako emaitzak bidez eduki dute, bitaminak eta mineralak. Zerrenda kalitatea hobetzen sexu-bizitza gizon produktuak osatzen dute:\ndatak, almendra, txokolatea;\nedozein barazkiak (lehen leku on eraginkortasuna da egosia arbiak);\nfruitu lehorrak (barietate guztiak);\narrain (termikoki bideratzen berdela, plaice);\nitsaski (ostrak, olagarroa);\ntipula (gomendatua freskoa);\njengibrea (kontsumitu daiteke eztia forma tincture edo desugertutako erro).\nGarrantzitsua da egiteko bat, menu orekatuak, bestela ezin duzu egoera larriagotu eta lortzeko kontrako emaitza.\nElikagaien (zer jan handitzeko potentzia)\nLortzeko hautemangarria eta iraunkorrak efektu eta betirako kentzeko arazoak potentzia, hobe da iritzia, zure dieta eta egin elikagaien hori izango da, ez bakarrik hobetu potentzia, baina ere izango dute gorputzean bracing eragina. Ondoren, mantendu ahal izango dugu zure libido urte etorri:\nElikagaien Gorputzean ondorio Oharra\nOilasko arrautzak / galeper arrautzak — estresa handitu erresistentzia.\n— sustatzen du, garapen orekatu hormonak gizonezkoa Eduki bitamina B5 B6 eta.\nGizon joera alergia erreakzioak, erabiltzea gomendatzen da galeper-arrautzak.\nBaratxuri Normalizes odol-zirkulazioa (barne pelbiseko organo), ona emanez muntaketa. Osagai aktibo – allicin.\nPatatak Handitzen iraupena sexu murriztuz sentsibilitatea azala. Gomendagarria da bake unpeeled tuberkuluak ("uniformea"). Gordinik jan behar, heldugabe edo kimu patata ezin.\nItsaski Potentzia handitu eta sexu-desira.\nGibela — hobetzen sexu-desira gizon;\n— immunitate-sistema indartzen du. Eskuineko elikagai zenbatekoa ezin izango da jaso bada, besteak beste, menua ez da 1 baino gutxiago denbora bat aste.\nZerealen — gehikuntza gizonezkoen libido;\n— adorea eman eta osasuna sustatzea. Eduki Androsterone.\nPlatano — libido handitzen;\n— kentzeko laguntzen gizonezkoen sexu-inpotentzia;\n— egoera fisiko handitzen eta erresistentzia. Dauka bromelain., karbohidratoak, bitaminak. Oso goi-kaloria produktua.\nTxokolate iluna — immunitate-sistema indartzen;\n— potentzia handitzen du. Kantitate txikietan kontsumitzen egunero.\nPerha — berreskuratzeko potentzia;\n— tratamendua prostatitis. Erabili ahal izango da prebentzioa.\nHobetzeko espermatozoide kalitatea handitu espermatozoide motility eta goratzeko beren kopurua, gomendagarria da, aldian-aldian elikagai jan handia eduki C bitamina, intxaurrak, perrexila, apioa eta beets, fruta eta fruitu.\nDa, halaber, erabilgarria esnekiak herri handitu potentzia irabiaki errezeta ale.\n5 produktu onenak potentzia\nHobetzeko gizonezko potentzia, beharrezkoa izango da erretiratuko bat zabalduena publizitaterik janari azkarra eta denda erdi-amaitutako produktuen kalitate txarreko, egiteko aukera aldeko elikadura egokia eta bizimodu osasuntsua. Artean produktu hori handitu potentzia, adierazi ahal izango da goiko bost.\nUrdaila gamelu (secuina)\nErabiltzen denean behar bezala produktu hau hobetu da muntaketa, hobetu espermatozoide kalitatea. Egintza antzeko mediku drogak ("Viagra", "Levitra"), kontrako eraginak ez dira ikusten. Ahal izango duzu, infusio bat prestatu (100 gramo produktu, 0,5 litro vodka, azpimarratzen bi aste, leku ilun batean). Nahi baduzu berehalako eragina, ordu erdi aurretik sexu zati bat jan gatzagia (nahikoa 3 – 4 gramo).\nSaihesteko prononcés goiztiarra, gai da hobetzeko potentzia. Horrez gain, aminoazidoak eta dopamina zinka (organikoa). Gomendagarria da gordinik jan gehituz limoi-zukua. Ezinezkoa da erabili gizon diabetesa pairatzeko, gastritis (baxua azidotasuna), ahul immunitate-erantzuna.\nDauka bitamina kantitate handiak, erabilgarria mineralak (zinka), aminoazidoak. Proteina da erraz digeritzen. Gomendagarria da edan egosia edo gisatua. Bada gizon bat da, gaixotasunak pairatzeko traktu gastrointestinala edo sistema kardiobaskularrak, hobe da jan gazi lehorrak arrainak.\nHanditzen sexu-desira, baita dauka iodo, ondorioz, proteina natural hobetzen espermatozoide kalitatea.\nGoratzen ahal testosterona eta hobetzeko egoera Orokorra sexu-esparruan. Gisa erabili ahal gain, haragi platerak, egosten eztia eta azenarioak bai izan da standalone gisa produktua. Bada gizon gaixoa hepatitis, cholecystitis, du patologia nerbio-sistema Zentralaren edo hesteetako gaixotasuna akutua bat osatzeko, produktu bat izan behar du, bertan behera utzi edo oso arretaz.\nArabera Dr A. L. Myasnikov, hobetzeko potentzia lehenik eta behin, nahi duzun jakiteko kausa zutitzearen disfuntzioa. Bada arazo bat da, bitaminak eta mineralak falta, doikuntza dieta eta trantsizio bizimodu osasuntsu bat lagunduko itzultzeko "gizonezkoen boterea". Bada iturri disfuntzioa datza, edozein gaixotasun, beharrezkoa izango da terapia konbinatua gaixotasun kentzeko.\nElikagaien duten kalte potentzia\nBadira batzuk, elikagaien produktuak, erabilera horrek ekar dezake gainbehera gizonezkoen sexu-potentziala:\nketua, gantz, frijituak, minak, gazia, eta lehortu elikagaien kantitate handietan.\nDieta egokia, ohiko kontsumoa duten produktuak laguntzea, mantentzea gizonen osasuna, baita errefusa ohitura txarra, aukera emango du edozein senarra-rank eramango aktiboa eta betetzen sexu-bizitza, nahiz eta adin aurreratuak.


Etxean goxo egoteko euskarazko baliabideen zerrenda ipini du UEMAk - Uribe kosta - Hiruka.eus\nErredakzioa 2020-03-17 12:18\nDatozen egunetan etxean egotea dagokigu, koronabirusak eragindako Covid-19 gaixotasunak ezohiko egoera ekarri du eta. Etxealdia arinago egiteko, UEMAk eta udalek, euskarazko doako hainbat baliabide bildu dituzte. Eduki horiek ez dira eurek sortutakoak, euskarazko hainbat webgune, banku eta kanaletatik jaso dira. Kasu denetan, jatorrizko sortzailearen helbidera bideratu da esteka.\nItaliaren bidetik: guztiz derrigorrezkoak ez diren lekualdatzeak galarazi ditu Gobernuak Espainiako Estatu osoan\nErredakzioa 2020 mar 14 Uribe Kosta\nEspainiako hainbat hedabideren arabera, lanera eta osasun-zentroetara joateko, elikagaiak, sendagaiak edo bestelako premiazko gaiak erosteko, eta p...


Nola funtzionatzen du atez ateko bilketak? | hernani atez ate\n1. ATEZ ATEKOAK HERRI GUNEAN IZANGO DITUEN EZAUGARRIAK\nHondakin atal bakoitza egun batean atera beharko da, 20:00etatik 23:00etara bitartean. Bilketa gauez hasiko da, 23:00etatik aurrera.\nEgutegi eta ordutegi honek aldaketak jasan ditzake urteko hainbat garaitan (Txotx, festak…). Aldaketa hauek garaiz eta dagokion moduan jakinaraziko dira.\nDesorduan edo egun horri ez dagokion atala ateraz gero, bilketa egiten dutenek ez dute hondakin hori jasoko eta zintzilikatzekoan utziko dute, notatxo batekin batera.\nHerriguneko domestikoak, konpostatuz\nOrdutegi edo egutegiarekin arazoak dituzten bizilagunek hondakin atal guztiak jasoko dituen eremura sarrera izango dute. Eremuak itxiak izango dira eta txartel bidezko sarrera izango dute. Kokapenak:\nElizatxo auzoan, kanposantuaren ondoan.\nAntziola auzoan, Berakorte alderako bidea hasten den inguruan.\nAkarregin, gasolindegiaren atzealdean.\nEreñotzun, Bolatoki inguruan\n2. ATEZ ATEKOAK LANDA GUNEAN IZANGO DITUEN EZAUGARRIAK\nLanda eremuan autokonpostatzea bultzatuko da.\nDena dela eta, salbuespenak salbuespen, landa eremuko bizilagunek organikoa etxean bertan kudeatuko dute eta gainontzeko hondakin atalak BILKETA PUNTUETARA eraman beharko dituzte.\nEremuak itxiak izango dira eta txartel bidezko sarrera izango dute Kokapenak:\nMartindegi auzoan: Txandraenea baserriaren aurrekaldean.\nOsinaga auzoan: lehen zubi esekiaren inguruan.\nJauregi bailaran: Eskola zaharraren inguruan.\nLanda eremua, atez ate, konpostatuz\nLanda eremua, bilketa puntua\nLanda eremua, bilketa puntua, konpostatuz\nHerri guneko egutegi eta ordutegi bera izango dute, 20:00tatik 23:00tara bitartean.\nBalizko salbuespen eta aldaketak eskariaren eta kostuaren arabera erabakiko dira.\nTasak zerbitzu kopuruaren eta sortzen duten errefus kantitatearen arabera ordainduko dituzte. Zerbitzu gutxiago behar dituztenek gutxiago ordaindu beharko dute. Eta, alderantziz, errefus gehiago sortzen dutenek gehiago ordaindu beharko dute (sortzen den errefus kiloko 0,12 euro). Dendarien erreferentziazko tasa 250 eta 300 euro ingurukoa izango da. Deskuentoak horri aplikatuko zaizkio, organikoa ez jasotzeagatik hainbeste eta abar. Beherapen hauek oraindik zehazteke daude.\nIbarluze poligonoan kokatuko da, arraun taldeak duen pabeloiaren ondoan.\nHiri hondakinak ez diren gainerako hondakinak biltzeko gunea da. Hau da, noizean behin etxean sortzen diren hondakinak. Adibidez: etxetresna elektriko txikiak, aparatu elektronikoak, etxeko tresna handiak… Hondakina bertan uztea doanekoa da.\n5. KALEKO PAPERONTZIAK\nPuntu gutxiagotan egongo dira, pasara gune garrantzitsuetakoak mantenduko dira eta hondakinak sailkatuta jasotzeko zatikatuta egongo dira.\nKaixo, Ezin ditut hondakinak esandako orduan atera. Esan didate Akarregin larrialdi gune bat egingo duzuela. Zer egin behar dut, hondakinak kuboan eraman? Norbait egongo da gune horretan? Tasa bera ordaindu behar dut?


Euskal probintziek, probintziako 60.000 biztanle inguru zituztenek, 30 bizt./km² zuten batez besteko dentsitatea, garai hartarako altu samarra. Nafarroak 12 bizt./km² inguruan zituen, eta 145.000 biztanle inguru 1553an. XVI. mendearen lehenengo bi herenetan, aurreko mendeko demografiaren zabaltzeak jarraitu egin zuen, nekazaritza, industria, merkataritza eta arrantza ekonomikoki goren-mailan zeuden testuinguru batean.\nBiztanle gehienak nekazaritzatik bizi ziren, baina oso ezaugarri desberdinak zituen Kantauriko isurialdean eta isurialde mediterraneoan. Kantauriko isurialdearen ezaugarria ekonomia mistoa zen (nekazaritza, abeltzaintza eta basozaintza), eta baita garia inportatzea beharrezko egiten zuen bizigaien eskasia kroniko bat ere, batez ere hiriko biztanleei jaten emateko. Nekazaritza hori trantsizio-aroan zegoen: laborantzak aurrera egiten zuen ganaduen eta basoaren gainetik; gero eta baso, larre eta sagasti gehiago luberritzen ziren; artatxikia zabaltzen ari zen; eta sagarraren eta txakolinaren produkzioa atzera egiten ari zen.\nIsurialde mediterraneoak, eskuarki, nahikoa bizigai ekoizten zuen. Araban nekazaritza pobre samarra zen, baina Lautada zerealetan nabarmentzen zen eta Arabar Errioxa mahatsondo eta zerealetan. Nafarroan garia, garagarra, oloa, artatxikia eta, hegoaldean, mahatsa eta oliba ekoizten zen. Ebroko lurrek nekazaritza eboluzionatua zuten, kanalizazioekin, eta soberakinak izaten zituen garitan, ardotan eta oliotan. Nafarroak ere artilea esportatzen zuen Donostia ingurura. Oro har, XVI. mendean euskal probintzien nekazaritzako ekoizpena % 30 hazi zen.\nBizkaia eta Gipuzkoako industria nagusia burdinolak ziren. Burdina esportatuz bizigaiak inporta zitzaketen, eta horrela arinduko zuten, neurri batean, probintzietako nekazaritza-defizita. Burdinolak ez ziren iristen dozena bat pertsonari lana ematera, baina makina bat jarduera mugitzen zituzten. Horrela, nekazariek beren diru-sarrerak osatzen zituzten baso-mozketako lanak eginez, egur-ikatza eginez, burdina erauziz, garraio bidez, edo errementari eta burdin lantzaile gisa. Burdin meatze asko zegoen sakabanatuta, baina garrantzitsuenak Somorrostrokoak izan ziren. XVI. mendean asko zabaldu ziren, lanabes, arma eta ontziola eskaria hazi egin baitzen. Bizkaian 1.550 eta Gipuzkoan 300 burdinola inguru zirela balioesten da.\nEuskal Herria merkataritza-zirkuitu askoren igarobide zen. Garrantzitsuena Gaztelako artilearena zen, Kantauriko portuetatik Flandes, Frantzia eta Ingalaterrara ateratzen zena. Itzuleran flandestar oihalak eta beste manufaktura-produktu batzuk ekartzen zituzten. Antzekoa zen Donostiatik ateratzen zen artile nafarraren zirkuitua ere. Artilearekin batera, burdinoletako burdina eramaten zuten euskal itsasontziek Europaren iparraldera. Laster nabarmendu ziren Bilboko eta Donostiako portuak, salerosketarik gehiena kanalizatzeagatik. Artilearen merkataritza Burgosko merkatari handiek kontrolatzen zuten eta euskaldunak bitartekari aritzen ziren. 1511n, ordea, Bilboko Kontsulatua eta Kontratazio Etxea sortu zen, Burgosko Kontsulatuaren eskumenetik alde egin nahian. Artile-trafikoak gizartean geroz eta pisu handiagoa hartzen ari zen burgesia bat agertzea eragin zuen.\nKostaldean arrantzak zuen garrantzi ekonomikoa, bi jarduerekin: itsasertzekoa, bisiguz, itsas aingiraz eta legatzez hornitzen zuena; eta balea eta Ternuako bakailaoarena, 1540ko hamarkadatik aurrera, inbertsio eta irabazi handiak eman zituen negozioa, esportaziora bideratuta.\nXVI. mendearen azken hamarkadetatik aurrera ekonomia-krisia izan zen, eta horrek XVII. mendearen zati handi bati eragingo zion. Araban eta Nafarroan beheraldia Gaztelakoaren antzekoa izan zen; biztanleria % 25 inguru jaitsi zen eta nekazaritza-produkzioa % 35 murriztu zen. Izurriterik ikaragarriena 1596-1601 artekoa izan zen.\nKostako probintziek oso bestelako ekonomia-dinamika jarraitu zuten. Burdinolen eta merkataritzaren krisiari nekazaritzaren indarberritzearekin erantzun zitzaion, eta biztanleria artoari esker mantendu zen. XVII. mendean artoa orokortzeak, lehenengo kostaldean eta gero barnealdean, produktibitatea eta landutako lurrak ugaritzea eragin zuen; ordura arte bazka-lurrak izandako haranetan landatu zuten, eta ekoizpena bikoiztu egin zen. Arabar Errioxan laukoiztu egin zen ardoaren produkzioa.\n1570eko hamarkadatik aurrera, Atlantikoko merkataritza aztoratu egin zuten Koroak itsas potentziekin izan zituen ondoz ondoko gerrek eta kortsarioen erasoek. Burdinaren esportazioak atzera egin zuen Suediako eta Liejako siderurgia-zentroen lehiak eraginda. 1580rako gutxitu egin zen burdinolen kopurua.\nEuropako merkatari handiek lekua kendu zieten burgostarrei, eta merkataritza-trukearen kontrolaren jabe egin ziren, Bilbon finkatuz. Artilea alokatzeko zentroa Burgosetik Bilbora aldatu zen; Bilbok bideratzen zuen, XVII. mende erdialdera, Kantauri itsasotik ateratzen zen Gaztelako artile guztia. Bilboko merkatariek bitartekari izaten jarraitu zuten, nahiz eta atzerriko koloniei aurre egin eta merkataritza hura kontrolatzen saiatu ziren.\nBere aldetik, krisia ondoen saihestu zuten negozio-gizon donostiar eta gipuzkoarrak berriz ere Amerikarekiko kolonia-merkatuari, itsaslapurretei eta Indietako ontzidiarentzako eta Armadarentzako itsasontzigintzari begira jarri ziren.\nEkonomia-krisiaren testuinguru horretan, monarkiaren presio fiskalak "gatzaren matxinada" eragin zuen Bizkaian, 1631 eta 1634 artean; gatzaren monopolioa ezartzearen kontra egin zuen, prezioa garestitzen zuelako.\nXVIII. mendea oparoa izan zen ekonomian eta demografian. 1720 eta 1790 artean biztanleria % 50 inguru hazi zela jotzen da, merkataritzaren goraldiari, nekazaritza hazteari, eta burdinolak berreskuratzeari esker.\nMerkataritza-sektorea izan zen dinamikoena. Nazioarteko merkataritza zabaltzeak Bilbori egin zion mesede batez ere, hark baitzuen artile-merkataritzaren monopolioa. Hiriko merkatariek ordezkatu egin zituzten atzerrikoak, eta merkataritza hura kontrolatzera iritsi ziren.\nKomertzioa dibertsifikatu egin zen eta irabazi handiak ekarri zituen kontrabandoari esker. Bilbon eta Donostian produktu kolonialak (azukrea, tabakoa eta kakaoa) sartzen ziren, Gaztelara bidaltzeko. Erret Haziendaren muga-zergak Ebroko aduanan ordaintzen ziren eta, ondorioz, euskal probintziak presio fiskal baxuko eta prezio baxuagoko eremu ziren. Horrek kontrabandoa interesgarriago bihurtzen zuen, eta indar handia hartu zuen mendean zehar.\n1718an, Koroak kostaldera eraman zituen aduanak, eta horrek, foruen aurka egiteaz gain, larriki egiten zien mehatxu merkataritza-negozioei eta kontrabando-aukerari; kalte egiten zien nekazariei eta artisauei ere, produktuak garestitzean. Erregearen tropek gogor zapaldu zuten orduan sorturiko matxinada; 1723an, ordea, aduanak barnealdera itzuli ziren.\nBestalde, 1728an sortu zen Caracaseko Erret Konpainia Gipuzkoarra, eta horrek Gipuzkoa eta Amerikako koloniak lotzen zituen zirkuitu bat sortu zuen. Donostiako eta Gipuzkoako enpresari talde batek sustatu zuen; talde hori merkataritza kolonialean oso sartuta zeuden merkatari eta nobleek osatzen zuten, gortean oso barruan zeudenak. Bi kontzesio zituen: kakaoaren merkataritza eta itsaslapurraren atzetik ibiltzeko eskubidea; beraz, konfiskatzen zuena Konpainiarentzat izango zen. Akzio-harpidetzaren bidez bildu zen Konpainia sortzeko kapitala. 1728 eta 1740 bitartean konpainia errentagarri izan zen eta inbertitutako kapitalaren % 160ari zegozkion ondasunak banatu zituen. 1740 inguruan okerrera egin zuen. 1751n egoitza Madrilera aldatu zuen, baina harrezkero ez zen suspertu; 1778an, Filipinetako konpainiarekin bat egin eta desagertu egin zen. Hala eta guztiz ere, Konpainia ekonomia-eragile garrantzitsua izan zen Pasaiako portuarentzat eta probintziako olagizon- eta arma-industriarentzat.\nNekazaritza baliatu egin zen mende hartako goranzko joera orokorraz. Hedapen horrek luzatu egin zuen aurreko garapena Arabar Errioxan, Bizkaian eta Gipuzkoan. Zerealaren eremuetan susperraldi garrantzitsua gertatu zen eta ekoizpena % 40 inguru hazi zen. Lugorriak luberritu egin ziren, laboreak areagotu egin ziren, artoa orokortu egin zen. Hazkunde horretan moneta-ekonomia garatu egin zen, trukeak eta barne-merkatua orokortu ziren, eta azoka eta asteroko merkatu ugari sortu ziren.\nNekazaritzaren hazkunde horrek, ordea, ez zituen nekazarien bizi-baldintzak hobetu; alderantziz, kasu askotan lur-jabeengan zuten menpekotasuna areagotu egin zen. XVII. mendearen erdialdetik aurrera, alokairuak nabarmen egin zuen gora; izan ere, nekazari-komunitateek auzoan sartzea ukatu zieten presio demografikoagatik bere baitan sortzen ari ziren familia berriei, eta horiek maizter gisa jarri ziren bizitzen. XVII. mendearen lehen erdiaren eta XVIII.aren azkenaren artean, familia jabeen proportzioa % 75 izatetik % 35 izatera igaro zen. Liberalismo ekonomikoa, espekulazioa eta gariaren garestitzea zela eta, hazi egin ziren nekazarien zorrak eta horrek jabetza galtzea eragin zuen, mailegu-emailearen mesedetan. Udalen zorrak zirela-eta herri-ondasunak ere saldu egin ziren eta, ondorioz, laborariek beren errenten osagarri garrantzitsua galdu zuten. Tentsio larriak bizi izan ziren; hala erakusten du Gipuzkoan 1766an izan zen matxinadak, gariaren prezioa igotzearen, espekulazioaren eta beste gehiegikeria batzuen aurka.


Irun eta Hondarribiko nekazaritzako elikagaien sektorea indartzeko ekintza plana\nEkintza-planoa eratzeko, informazioa bildu eta eskualdeko nekarazitzako elikagaien enpresekin lan egiten ari dira\nHonela, hobekuntzak txertatzeko aukerak topatzea eta berrikuntza proiektuak martxan jartzea bilatzen da\nGainera, Irun eta Hondarribiko 15 nekazaritzako elikagaien enpresen diagnostiko pertsonalizatua egiten ari da\nIrun eta Hondarribiko Udalek, Bidasoa bizirik elkartearen bitartez, eskualdeko enpresen lehiakortasun hobetu eta haien garapen gaitasuna indartzeko lanean jarraitzen dute. Zehazki, gure ekosisteman ekonomiko eta enpresa ekosisteman nekazaritzako elikagaien sektoreak duen garrantzia kontutan hartuta eta hobekuntza eta berrikuntza jarraitu bat garatzeko helburuarekin, Irun eta Hondarribiko enpresekin lan egiten ari da. Lan honen bitartez, balore katea osatzen duten sektoreen errealitatea analizatu ikertu nahi da, hobekuntza aukerak eta berrikuntza proiektuak garatzeko. Era honetan, Bidasoa biziriketik sektorearentzako ekintza plan bat eta sektoreko 15 enpresentzako plangintza pertsonalizatu bat garatu nahi da.\nBalore katearen analisia, Bidasoa biziriken aldetik, 2018 urtean hasi zen eta gaurkotasunean oraindik horretan lanean jarraitzen da. Zorroztasun eta zehaztasun handia eskatzen dituen lan bat, datu estatistikoen bilketaz gain, enpresetatik lehen mailako informazioa biltzen ari da.\nHauek dira garatzen ari diren ekintza nagusiak: informazio sozio-ekonomikoaren bilketa sektoreko enpresen artean, eskualdearen egoeraren alderaketa beste lurraldeekin eta balore kateko maila bakoitzean parte hartzen duen sektoreko enpresa bakoitzaren identifikazioa. Gaur arte, 32 enpresek internet bidez egin den galdeketa batean parte hartu dute, elkarrizketak era sakonean egin dira eta 15 enpresei diagnostikoak egin zaizkie era indibidualean. Hauek izan dira aztertutako atalak: lehengaiak, ekoizpena eta produktua, komertzializazioa eta banaketa, komunikazioa eta salmenta eta enpresa antolaketa.\nGuzti honekin, bildutako informazioari esker, talde erronka batzuk ezarri dira: enpresen arteko kolaborazio eredu berriak definitu, Frantziara esportazio kopurua handitu, desberdintzapena lortzea eta bertako eta kalitatekoa den “Basque” produktuari merezi duen balioa eman, komunikazioa eta internet bidezko salmenta hobetu, gizarte joera berrietara egokitu, produktuaren trazabilitatea indarrean jarri eta lehiakortasunerako adimena erabiltzea.\nBidasoako presidentea den Miguel Angel Paezen arabera, “azken urteetan nekazaritzako elikagaien sektorean haziak erein ditugu eta orain fruituak jasotzen hasi gara. Honela, Irun eta Hondarribiko nekazaritzako elikagaien sektoreko enpresak berrikuntza etengabeko dinamika batean sartzea bilatzen dugu”.\nBestetik, Bidasoa bizirik elkarteko presidenteordeak, Juan Mari Altunak, gaineratu du, “gure ekosistemaren barnean nekazaritzako elikagaien sektorea gakoa da. Bide egokia jarraitzen ari garen arren, oraindik bide luzea dugu aurretik”.\nTalde erronkak lantzeko tailerrak\n2019 lan saio batzuk antolatu dira gai hauetan adituak diren profesionalekin, eskualdeko enpresekin enpresa propioen errealitateari egokitutako proiektu zehatzak identifikatzeko ekintza proposamen ezberdinak egin dira.\nOrain arte 13 enpresek parte hartu duten 2 tailer egin dira. Lehenengoan, urtarrilaren 24ekoan, BASQUE produktuaren salerosketarako argudioak eman ziren; bigarrenean, otsailaren 7an egin zenean, ekoizpen prozesuaren antolaketa eta gestioa, produktu egiaztapenak, makineria etab. inguruan hitz egin zen.\nOtsailaren 21ean, 9:00etatik 11:00etara, salmentako prozesuen digitalizatzearen inguruan hitz egingo da eta internet bidezko salmenta eta marketin digitalaren kasu praktikoak erakutsiko dira. Martxoaren 7an, 9:00etatik 11:00etara Frantziako merkatuaren ahalmena eta sinergien bilaketaz, kolaborazio ekintza eta Bidasoako beste aldeko enpresekin negozioa egiteko topa daitezkeen aukeren inguruko tailerra egingo da. Azkenik, martxoaren 21ean Ficoban beste tailer bat egingo da 9:30etatik 13:00etara eta 4.0 izaera izango duen gourmet produktu baten sorreraren inguruan hitz egingo da.\nNekazaritzako elikagaien sektoreko berrikuntza enpresetara bisita gidatuak antolatzeko asmoa dago.\nTailerretan eta datozen hilabeteetan egingo diren bisitetan jasoko den informazioarekin, enpresa bakoitzarentzako ekintza planaren zirriborro bat egingo da eta, ostean, haietako bakoitzarekin lorturiko ondorioak egiaztatuko dira. Bestetik, Bidasoa bizirikek balore katearen inguruko ekintza plan orokorra udaran osatuko duela aurreikusten da.


'Bi urte, lau hilabete eta egun bat' dokumentala\nAsteasuko udaletxea, Asteasu | Dokumentalak\nSinopsia'Bi urte, lau hilabete eta egun bat' dokumentalak derrigorrezko soldaduskaren aurka borrokatu zuten 6 lagunen istorioa kontatzen du. Gauza asko dauzkate komunean 6 lagunek: denak giltzaperatu zituzten soldaduskari uko egin izanagatik, eta denek nahiago izan zuten kartzela ejertzitoa baino. Arrazoi asko egon ziren intsumiso izateko: bakezaletasuna, pentsaera anarkista, abertzaletasuna edota sinesmen erlijiosoak. Ezberdinak denak ere, baina guztiek erakutsi zuten ausardia eta tema handia, harik eta Estatuari borroka irabaztea lortu zuten arte.\n'Bi urte, lau hilabete eta egun bat' dokumentala Asteasuko udaletxea\n'Bi urte, lau hilabete eta egun bat' dokumentalak derrigorrezko soldaduskaren aurka borrokatu zuten 6 lagunen istorioa kontatzen du. Gauza asko dauzkate komunean 6 lagunek: denak giltzaperatu zituzten soldaduskari uko egin izanagatik, eta denek nahiago izan zuten kartzela ejertzitoa baino. Arrazoi asko egon ziren intsumiso izateko: bakezaletasuna, pentsaera anarkista, abertzaletasuna edota sinesmen erlijiosoak. Ezberdinak denak ere, baina guztiek erakutsi zuten ausardia eta tema handia, harik eta Estatuari borroka irabaztea lortu zuten arte.


Los Serranos edo La Serranía (espainieraz) Valentziar Herrialdeko eskualdea da. Iparraldean Aragoi du, ekialdean Alto Palancia eta Camp de Túria, hegoaldean Hoya de Buñol, hego-mendebaldean Requena-Utiel eta mendebaldean Gaztela. Katalanez els Serrans edo la Serrania (de Xelva) izenak ematen zaizkio. Espainieraz La Serranía del Turia neotoponimoaren erabilera ere bultzatzen duenik bada, eskualde homonimoekin bereiztearren. Eskualdeak 19 udalerri ditu, 1.358,70 km²ko azalera du eta 2005ean 17.393 biztanle zituen. Hiriburu historikoa Chelva da baina udalerririk populatuena Villar del Arzobispo da. Tokiko hizkuntza aragoieraren eraginpeko espainiera da. (eu)\nLos Serranos edo La Serranía (espainieraz) Valentziar Herrialdeko eskualdea da. Iparraldean Aragoi du, ekialdean Alto Palancia eta Camp de Túria, hegoaldean Hoya de Buñol, hego-mendebaldean Requena-Utiel eta mendebaldean Gaztela. Katalanez els Serrans edo la Serrania (de Xelva) izenak ematen zaizkio. Espainieraz La Serranía del Turia neotoponimoaren erabilera ere bultzatzen duenik bada, eskualde homonimoekin bereiztearren. (eu)


Nonières - Wikipedia, entziklopedia askea.\n44° 56′ 00″ N, 4° 29′ 13″ E / 44.9333°N,4.4869°E / 44.9333; 4.4869Koordenatuak: 44° 56′ 00″ N, 4° 29′ 13″ E / 44.9333°N,4.4869°E / 44.9333; 4.4869\nSaint-Agrève, Saint-Cierge-sous-le-Cheylard, Saint-Jean-Roure, Saint-Julien-Labrousse, Saint-Michel-d'Aurance eta Saint-Prix\n215 (2017ko urtarrilaren 1a)\nNonières Frantziako udalerri bat da Ardeche departamenduan dagoena, Auvernia-Rhône-Alpeak eskualdean. 2013an 226 biztanle zituen.\n2007an Nonières udalerrian erroldatutako biztanleak 201 ziren. Familiak 85 ziren, horien artean 23 pertsona bakarrekoak ziren (19 bakarrik bizi ziren gizonak eta 4 bakarrik bizi ziren emakumeak), 27 seme-alabarik gabeko familiak ziren, 31 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 177 etxebizitza zeuden, 87 familiaren etxebizitza nagusia ziren, 86 bigarren erresidentzia ziren eta 4 hutsik zeuden. 167 etxeak ziren eta 10 apartamentuak ziren. 87 etxebizitza nagusietatik 71 bere jabearen bizilekua ziren, 14 alokairuan okupaturik zeuden eta 2 doan lagata zeuden; 1ek gela bat zuen, 7 etxek bi zituzten, 23 etxek hiru zituzten, 31 etxek lau zituzten eta 26 etxek bost zituzten. 61 etxek euren parking plaza propioa zuten azpian. 33 etxetan ibilgailu bat zegoen eta 49 etxetan bat baino gehiago zituzten.\nNonières udalerriko biztanleria-piramidea 2009an .\n2007an lan egiteko adina zuten pertsonak 125 ziren, horien artean 85 aktiboak ziren eta 40 inaktiboak ziren. 85 pertsona aktiboetatik 78 lanean zeuden (46 gizon eta 32 emakume) eta 8 langabezian zeuden (3 gizon eta 5 emakume). 40 pertsona inaktiboetatik 15 erretiraturik zeuden, 11 ikasten zeuden eta 14 "bestelako inaktibo" gisa sailkaturik zeuden.\n2009an Nonières udalerrian 82 unitate fiskal zeuden, 197 pertsonek osaturik. Pertsona bakoitzeko diru-sarrera fiskalaren mediana urteko 15.142 euro zen.\n2000. urtean Nonières udalerrian 8 nekazaritza-ustiategi zeuden.\nOrriaren azken aldaketa: 9 azaroa 2020, 18:34.


Osakidetzaren euskalduntzea bultzatzeko hainbat proposamen aurkeztu dituzte UEMAk, Kontseiluak, OEEk, Behatokiak, EHEk eta Topaguneak | UEMA - Udalerri Euskaldunen Mankomunitatea\nHasiera » Administrazioa » Osakidetzaren euskalduntzea bultzatzeko hainbat proposamen aurkeztu dituzte UEMAk, Kontseiluak, OEEk, Behatokiak, EHEk eta Topaguneak\n2014(e)ko otsailak 11 Administrazioa Erantzunak desaktibatuta daude Osakidetzaren euskalduntzea bultzatzeko hainbat proposamen aurkeztu dituzte UEMAk, Kontseiluak, OEEk, Behatokiak, EHEk eta Topaguneak sarreran\nMaren Belastegi (UEMA), Paul Bilbao (Kontseilua), Karlos Ibarguren (Osasungoa Euskalduntzeko Erakundea), Garbine Petriati (Behatokia), Xabat Laborde (EHE) eta Mikel Ozaeta (Topagunea) agertu dira, gaur goizean, Koldo Mitxelena Kulturgunean egindako prentsa agerraldian. Hauxe osorik, Paul Bilbaok eta Maren Belastegik egindako adierazpena:\nPaul Bilbao (Kontseilua):\nEuskararen normalizazio prozesuan Osakidetza bezalako zerbitzuen euskalduntzea garrantzitsua da oso, batetik egunero milaka herritarrek erabiltzen duten oinarrizko zerbitzua delako eta bestetik bertan milaka langilek lan egiten dutelako. Bi ezaugarri horiek egiten dute berezi Osakidetza eta bi ezaugarri horiek bilakatzen dute lehentasunezko euskararen normalizazio prozesu orokorrean.\nGarrantzia horrekin jabetuta Kontseiluaren baitan bildutako hainbat eragilek sektore honen euskalduntzea lantzeko lan-taldea eratu genuen iaz. Bertan biltzen gara: Osasungintza Euskalduntzeko Erakundea, Euskal Herrian Euskaraz, Euskaltzaleen Topagunea, UEMA eta Behatokia.\nHamabost edo hogei urteko epean langile eta zerbitzu guztiak euskaldunak izatea helburu izanik, gaurdanik aldaketak egin behar dira kontratazio-politikan. Ez du zentzurik langileak euskalduntzera baliabide garrantzitsuak bideratzen diren bitartean euskaldunak ez diren langile berriak kontratatzea. Euskaldun, elebidunak ez diren langileen iturria edo sarrera, noiz itxiko den erabaki beharra dago. Neurriak progresibotasuna izan beharko du eta urte batzuetan lan-deialdietan euskarak meritu gisa duen balioa handitzen joan beharko da. Baina, epe bat jarri behar zaio.\nBezero euskaldunei euskarazko zerbitzua eman behar zaie gaurdanik. Horretarako, jadanik Osakidetzak proposatzen dituen zirkuituak baliatu behar dira. Horrela, euskaraz egin nahi dutenei eskubidea bermatuko zaie egun dauden langile euskaldunen berrantolaketa baten bidez eta denborarekin zerbitzu guzti guztiak herritarrak bi hizkuntza ofizialetan artatzeko gai izango dira. Izan ere, zirkuituena progresibotasunaren baitan ulertzen dugu. Langileak euskaldundu ahala zirkuitu euskaldunetan txertatu eta ondotik espazio euskaldunak osatzen joan beharko dira. Prozesua amaitzean, langile eta espazio guztiak euskaldunak izango lirateke.\nMaren belastegi (UEMA):\nAurreko albistea “EUSKARA, BESTELA EZ GARA” III. hitzaldi zikloa Zumaian\nHurrengo albisteaUEMAk suzko zezena eramateko ikastaroak euskaraz eskaini ditzan eskatu dio Eusko Jaurlaritzako joko eta ikuskizunen zuzendaritzari


Elgoibartarrei emandako hitza betetzea eta ur-parkea doakoa izatea eskatu dio EH Bilduk Udalari\nEH Bilduk harriduraz hartu du Mintxetako ur-parkea erabiltzeko baldintzak igerilekuak erabiltzeko berberak izatea, aurretiaz erabilera librea izango zela agindu zuenean Elgoibarko Udalak.\n| 2019-05-30 20:36:00\nEH Bilduk harriduraz hartu du Mintxetako ur-parkea erabiltzeko baldintzak igerilekuak erabiltzeko berberak izatea, aurretiaz erabilera librea izango zela agindu zuenean Elgoibarko Udalak. Era horretara, elgoibartarrei emandako hitza betetzea eta erabilera librea eta doakoa izatea eskatzen dio Elgoibarko EH Bilduk Udalari.\nJoan den martxoaren 22an, ur-parkea egingo zela iragarri zuen Udalak, eta bertan zehaztu zuen gune irekia eta sarbide librekoa izango zela. Hau da, doakoa izango zela erabilera. Lanak amaitzear daudela eta ur-parkea ekainaren erdi aldera irekiko dutela iragarri dute orain Udaletik. Baina ezustekoa hemen dago: ez da gune irekia eta sarbide librekoa izango, igerilekuak erabiltzeko baldintza berberak bete beharko dituzte erabiltzaileek. Erabiltzeko ordaindu egin beharko dela, alegia.\nHerritarrak engainatzeari uzteko eta emandako hitza betetzeko eskatzen dio EH Bilduk Udalari, eta horretarako neurriak hartzeko. Oso larria eta onartezina da hauteskundeak egin eta egun gutxira esatea orain erabilera ez dela doan izango. Politika egiteko modu hau ez dator bat EH Bilduren printzipioekin, herritarrei emandako hitza eta haiei zor zaien errespetua gauza guztien gainetik egon behar dela uste baitu.


Udaletxeko fatxadatik "Euskal presoak Euskal Herrira" dioen pankarta kentzea agindu dute — Oñatiko udala\nUdaletxeko fatxadatik "Euskal presoak Euskal Herrira" dioen pankarta kentzea agindu dute\nHori agindu zuen sententziaren kontrako udalaren helegitea bertan behera utzi du Donostiako 1.epaitegiak\nGaiak hari luzea du. Gobernu ordezkariak 2015ean jo zuen Oñatiko udalaren kontra udaletxeko fatxadan Euskal presoak Euskal Herrira zioan pankarta jarrita zegoelako. 2015eko uztailaren 9ko dataz Donostiako Administrazioarekiko Auzien 1 zenbakiko Epaitegian aztertu zen eta hamar egun beranduago, udalaren aurkako sententzia eman zen. Sententziak laburbilduz zioen, pankarta udaletxeko fatxada nagusian jartzean korporazioak bertan eskatzen zenarekin bat egiten zuela. Eta horrek, udalak izan beharko lukeen neutraltasun politikoa urratzen zuela. Ondorioz, Konstituzioaren 103. artikuluaren kontra egiten zela, honek baitio udalek, interes orokorraren alde objetibotasunez jokatu behar dutela. Amaitzeko, aipatu pankarta kentzera eta gehienez 300 euroko kostak ordaintzera behartzen zen udala.\nSententziaren aurkako helegitea jartzea erabaki zen Tokiko Gobernu Batzarrean, baina epaitegiak bertan behera utzi zuen, besteak beste argudiatuz, gauza bat dela kasu honetan zinegotziek izango luketen adierazpen askatasuna eta beste bat, adierazpen-askatasun hori gauzatzeko administrazio baten eraikina edo honen baliabideak erabiltzea.\nUdalaren helegitea onartu ez denez hasierako sententziak agindutakoak indarrean jarraitzen du. Hau da, Euskal presoak Euskal Herrira dioen pankarta udaletxeko fatxadatik kentzeko aginduak indarrean jarraitzen du. Hala adierazi zen atzoko Osoko Bilkuran. Era berean, sententzia betearaztearen ardura alkatearena izango dela ere argitu zen.


Errealismo magiko - Wikipedia, entziklopedia askea.\nErrealismo magikoa XX. mendean sortutako mugimendu literarioa da. Estilistikoki errealitatea beste pertzepzioekin eta mundu magikoarekin nahastuta aurkezten du. Arrakasta handiena Amerika Latindarran izan du. Jon Kortazarrek horrela definitu du: "1925ean Franz Roh alemanak espresionismoaren ondorengo mugimendu estetiko bat izendatzeko erabilitako deitura da, eta Arturo Uslar Pietri venezuelarrak hartu zuen Ameriketako nobelagintzaren joera bat izendatzeko. Errealismo mota horrek positibismoa eta XIX. mendeko errealismoa gainditu nahi zituen, errealismo berria sortzeko, errealitatearen osteko alderdi harrigarri eta misteriotsuak iragarriz".\nAlexander Kanoldt, "Still Life II" 1922ko margoa.\n2 Idazle ezagunenak\n4 Errealismo magikoaren ezaugarriak\nErrealismo magiko hitza XX. mendeko hirugarren hamarkadan sortu zen. Ez zen literatura munduan agertu, arte ederretan baizik. 1925an Franz Roh kritikoak termino horrekin eskola-margo bat definitu zuen: joera horren ezaugarri nagusia errealitatearen ikuspegi aldatua ematea zen. Geroago, Massimo Bontempelli idazleak hitz horiekin haren nobela bat definitu zuen. Errealismo magikoa kontzeptua literaturan hasieran Hego Amerikako estilo literario bat definitzeko erabili zen Angel Floresen eskutik. 1947an Arturo Uslar Pietri idazleak saiakera batean kontzeptua jaso zuen eta, horrela, Amerikan zabaldu. Kritikari askoren ustez, Pedro Páramo (1955) eleberriak mugimenduari hasiera eman zion. Hirurogeigarren hamarkadan proposamena beste kontinenteetara zabaldu zen, bereziki loraldi latinoamerikarrari esker.\nAsko dira errealismo magikoaren barruan kokatu diren idazleak eta liburuak. Hona hemen batzuk:\nJuan Rulfo (Mexiko). Askoren ustetan, errealismo magikoaren aita, bereziki Pedro Páramo eleberriarekin\nGabriel García Márquez (Kolonbia) eta Cien años de soledad\nÁlvaro Cunqueiro (Galizia)\nElena Garro (Mexiko) eta Los recuerdos del porvenir liburua.\nLaura Esquivel (Mexiko) eta Como agua para chocolate liburua.\nJoan Perucho (Katalunia)\nIsabel Allende (Txile) eta La casa de los espíritus\nZenbait egilek Jorge Luis Borges idazle argentinarra mugimendu horretan kokatu nahi izan dute; hala ere, idazlearen esanetan, bere lana ez zen errealismoaren koordenaden araberakoa eta horrexen aurka jarri zen.\nMugimendu horrekin lotura estua izan zuten bi idazlek —hots, Miguel Ángel Asturiasek eta Gabriel García Márquezek, Nobel Saria lortu zuten: horrek joera literario haren garrantziaren maila erakusten du.\nIrati Jimenez: Nora ez dakizun hori (2009)\nFelipe Juaristi: Intsesua lurrean bezala (1988)\nJoan Mari Irigoien: Poliedroaren hostoak (1983)\nErrealismo magikoaren eragina, bestetik, idazle askoren lanetan susma dezakegu. Esaterako, Bernardo Atxaga edo Joseba Sarrionandiaren ipuin eta eleberrietan mugimendu horren eragina azter daiteke.\nErrealismo magikoaren ezaugarriakAldatu\nOndoren aipatzen diren ezaugarriak ez dira derrigorrezkoak errealismo magikoaren testu guztietan baina, orokorrean, ohikoak dira mugimendu haren barruan; jakina, horrelako zenbait ezaugarri ere beste mugimenduetan ere agertzen dira inoiz, hau da, ez dira errealismo magikoaren erabat propioak.\nElementu magikoak edo fantastikoak argumentuan; gertaera horiek pertsonaiek normaltzat jotzen dituzte, haien normaltasunaren barruan kokatzen dira.\nErrealitatearen barruan zentzumenetik haratago, beste sentipenak ematen dira eta horiek ere normalak dira.\nGertaera magikoak horrela onartuta, azalpenik gabekoak. Horiekin batera, gertaera erabat errealistak agertzen dira, nahiz eta horiek ere batzuetan beste motatako ñabardurak izan.\nEz beti, baina sarritan narrazio horiek gizartearen marginalitatean kokatzen dira.\nErrealak ez diren pertsonaiak une orotan present egon daitezke, nahiz eta ekintzarik ez eraman aurrera: beti-beti, erreferentziak dira.\n↑ a b c d http://www.euskaltzaindia.net/index.php?option=com_xslt&Itemid=326&lang=eu&layout=lth_detail&search=errealismo&view=frontpage\n↑ Realismo mágico. Gaztelaniazko edizioa: (Revista de Occidente, 1925)\n↑ "El cuento venezolano". Letras y hombres de Venezuela. 3. edizioa: Madril, Editorial Mediterráneo, 1974.\n↑ "Intsesua lurrean bezala", Jose Ramon Zabala, 1988, Donostia, Literatur kritika MUNDAIZ.\nVILLANUEVA , D.: Teoria del realismo líterario , Espasa-Calpe, Madril, 1992.\n:"Zer da errealismo magikoa?" Sautrela saioan, 2014/03/08\n(Gaztelaniaz): Maria Achiteneiren artikulua.\nAzken aldaketa 11 ekaina 2022(e)an, 19:35(e)tan


Mendian gora | Kontaizu\n2004, Apirila 01\nEuskal mendizaletasunaren historia luzea bezain aberatsa da. Izen handi eta balentzia ugari eskaini ditu kirol honek gurean, eta ziurrenik geografiak zerikusi zuzena edukiko du herri honetan mendiarekiko dagoen errespetu eta sentimenduekin. Euskal Herriko Mendi Federazioa 1924ko maiatzaren 24an eratu zen, eta handik urte betera antolatu zuen lehen bilera. Ordutik hona urte dezente igaro dira, eta erakundea egonkortu ez ezik nabarmen zabaldu ditu bere jarduera esparruak. 200 mendi talde inguru izena emanda daude elkartean, euskal goi mendi eskola martxan jarri du, aldizkari bat argitaratzen du (http://www.pyrenaica.com), eta, garai berrietara egokituz gune propioa jarri du sarean (http://www.mendikoweb.com/).\nBaina, jakina, mendizalea denak mendia bera du helburu. Euskal Herriko mendiei buruzko informazio zehatza http://em.luberri.net/ gunean jasota daude, eta Bizkaiko bidezidorrei buruzko datuak http://www.mendikoweb.com/ senderos/bizkaia/menueusk.html helbidean aurkituko dituzue. Argitalpenei begira, mendi kontuak jorratzen dituzten hainbat aldizkari daude. Guk paperezko edizioaz gain bertsio digitala ere duten hiru aukeratu ditugu: http://www.euskalherria-aldizkaria.com http://www.elmundodelospirineos.com/inicio.cfm http://www.desnivel.com/ Eta moda kontuak jarraitzen dituzten horietakoak bazarete, hona hemen Ternua markak sarean duen gunea: http://www.ternua.com/euskera/home.asp Mendira joateko jantzi paregabeak aurkituko dituzue aipatu helbidean.\n... 1980an euskaldunek osaturiko espedizio batek Everesteko gailurra egin zutela? Sei urte lehenago, 1974an, tontorrera iristeko saiakera bat egon zen, baina baldintza metereologikoak zirela-eta asmoa ezerezean geratu zen. Orduko hartan helburua bete izan balute, Euskal Herria Everesteko gailurra egiten bosgarren nazioa izango zen. Izan ere, 74. urtea arte britaniarrek, estatu batuarrek, indiarrek eta japoniarrek soilik egina zuten balentria hura. Alabaina, 1981a arte itxaron behar izan zuten Angel Rosenek, Luis Mari Saenz de Olazagoitiak, Felipe Uriartek, Ricardo Gallardok, Juan Ramon Arruke, Joxe Urbietak, Emilio Hernandok, Kike de Pablosek, Xabier Errok, Javier Garaioak, Juan Ignacio Lorentek eta Martin Zabaletak ametsa egia bihurtzeko. Egiazki, Zabaleta bakarrik iritsi zen gailurrera, sherpa batek lagundurik. Baina kanpo-basean geratu ziren gainerako espedizio kideek Zabaletak emandako urrats bakoitza haiek eman izan balute bezala sentitu zuten. Izan ere, talde lanari esker lortu zuten euskaldunak ere Everest igo duten herrialdeen historiara igarotzea. Urteak aurrera doaz, eta Everest igotzeak galdu du garai batean zuen xarma. Orain egindako zortzimilakoen arabera neurtzen dira mendizaleen merituak, eta ahaztu egiten zaigu igoera bakoitzean mendizaleek arriskatzen dutena. Felix Iñurrategiri gertaturikoa hortxe dugu, mendian gauzak hain errazak ez diren adibide. Baina ez gaitezen triste jarri, eta gogoan har ditzagun Felixek berak anaiarekin, zein Juanito Oiartzabalek, Edurne Pasabanek eta beste hainbat euskal mendizalek egindako lorpenak. Eta ezin ahantz ditzakegu eskalatzaileak (Josune Bereziartu, Poua anaiak, Patxi Usobiaga, Rikardo Otegi, Leire Agirre...), euren modura mendiei eta labarrei aurre egiten baitiete. Eskaladaren inguruan, web orri txukunak aurki ditzakezue sarean. Batetik, kirol horren nondik norakoak, non praktikatu daitekeen, azken albisteak eta hamaika datu interesgarri eskaintzen dituen http://www.eskalada.net/ dago. Batik bat profesionalei zuzendurik dago, eta horien artean aurkitzen ez bazara, hau da, eskaladan lehen urratsak ematen bazabiltza, apika hurrengo helbidea lagungarria gertatu ahal zaizu: http://www.gipuztik.net/soinweb/eskalada/index.htm Kirola ez ezik kirolariak beraiek interesatzen zaizkizula? Hona hemen bi eskalatzaile ezagunen guneak: www.josunebereziartu.com www.patxiusobiaga.com Abenturazko kirola gustuko duzuenontzat, Troka elkarteak antolatzen dituen jarduerak interesgarriak egingo zaizkizue. Mendi bizikleta, espeleologia, eskalada, rappel, ur jauzien jaitsiera, kanoi jaitsiera, rafting, puenting... Eskaintza zabala aurkituko duzue hurrengo helbidean: http://www.troka.com/


Samsung-ek 2017ko lehen hiruhilekoko emaitza errekorrak jakinaraziko ditu | Androidea\nSamsungek 2017ko lehen hiruhilekoaren emaitza errekorrak jakinaraziko ditu\nHego Koreako erraldoia bere telefono enblematiko berria, Galaxy S8 eta S8 Plus saltzen hasteko prestatzen ari den bitartean, eta Samsungek ostiralera arte datu ofizialik kaleratuko ez duten arren, analistek 2017ko lehen hiruhilekoan irabaziak erregistratuko dituztela aurreikusten dute Ez Galaxy Note 7 hondamendiak eta ez ustelkeria eskandaluek ez dute koskarik egiten enpresan.\nSamsung akzioak errekorrera hurbiltzen ari dira urte berri hau hasi zenetik ia% 17 irabazi ondoren. Analista askok adierazi dutenez, zenbakiak bereziki ikusgarriak dira, Jay Y Lee enpresako presidentea ustelkeria eskandalu batean sartuta dagoela eta eroskeriagatik eta bestelako karguengatik epaitzen ari direla kontuan hartuta.\nSamsung-ek aipatutako bezalako inguruabar traumatikoak gainditzeko duen gaitasuna nagusiki oinarritzen da NAND memoria flash merkatuaren nagusitasuna, eta telefono eta zerbitzarien eskaerak bultzatutako memoria txiparen boomean.\nKalkuluen arabera, urtarriletik martxora bitarteko ustiapen irabaziak 9,4 bilioi irabazi izan ditzake (8,44 milioi dolar), hau da, 2013ko hirugarren hiruhilekotik Hego Koreako konpainiaren etekinik handiena izango litzatekeena. Kopuru horren barruan, bere txipa zatitzeak bakarrik 5,8 bilioi irabazi ditu.\nHorrekin guztiarekin, analistek jarrera mantentzen dutebaikor franko Samsungen aurreikuspenei buruz. Galaxy S8 oso goraipatua izan da martxoaren 29an aurkeztu ondoren, eta bere salmentek Galaxy S7-renak gaindituko dituztela eta konpainiaren marka berria ezarriko dela espero da.\n"Uste dugu S8 seriea Samsung-en enblematiko bikaina izango dela eta merkatu kuota irabazten lagunduko diola [...] Erabat berritutako iPhone 8 merkaturatzea ere mehatxagarria izango da, baina Samsung gailuentzako eskaera gogorra ere badago iraganeko urtea aldatu egiten da 7. Oharra desagertu delako. Beraz, bi faktore horiek orekatu egingo dira ", esan du Tom Kang kontrapuntu analistak.\nArtikuluaren bide osoa: Androidea » Berri » Samsungek 2017ko lehen hiruhilekoaren emaitza errekorrak jakinaraziko ditu\nS Health Samsung Health da orain eta lineako mediku funtzioa Estatu Batuetan gehitzen du


Badok | Disko kritika: ‘III’ (Joseba Irazoki eta Lagunak)\nDisko kritika: ‘III’ (Joseba Irazoki eta Lagunak)\nGitarra bukle batek irekitzen du diskoko lehenengo kantua. Haren ingurunea poliki-poliki hazten doa; zaratak, sinteak… «Gure datuak eta bizitza enpresei eman dizkiegu…», errezitatu/kantatzen du ahotsak. Ongi etorri Irazoki jaunaren diskorik apokaliptikoenera. Kantuak, erritmo ertain hipnotikoari eutsiz, gora egiten du, noiz iritsiko den ez dakizun klimax baten bila bezala. Baxu eta bateria matxakoiek gidatzen dute, erritmo sinkopatu eta hautsiekin, eta aurrera egiten du etengabe. Baina, ez dago leherketarik. Buklean jarraitzen du gitarrak, baita zaratek ere. Eta gora bezala, kantuak behera egingo du bukaeraren bila. Agertu bezala desagertuko dira bestelako elementuak, perkusio elektronikoak bakarrik lagunduko du ahotsa… «Gure datuak eta bizitza gailuei eman dizkiegu», esan du ahotsak amaitzeko. Tartean ia bost minutu igaro dira.\nIndarrean hasten da “Etorkizuneko nostalgia”, diskoko bigarrena. Baina eskema berbera da, elektrikoago nahi bada, baina erritmo hautsiak agintzen du, aurrekoa baino melodikoagoa gertatu arren. Gitarrak aurrekoan ez zeukan protagonismoa hartuko du, baina nahiko modu inpresionistan, melodia indartu beharrean, base erritmikoarekin elkar hartuta. Bukaeran pixka bat irekiko da kantua, baina hori izango da melodiari egiten zaion salbuespen bakarra. Ez dago leherketa elektrikorik, ez dago burrunbarik, ez dago garrasirik. Kantuek tren baten moduan egiten dute, behin abiatuta, ez dira gelditzen hurrengo geltokira iritsi arte.\nDinamika bera errepikatuko da beste zazpi kantuetan. Baina ez modu berean. Adibidez, melodiak presentzia gehiago dauka “Gizaki dependentea”-n, ia lelo moduko bat ere badagoela esan daiteke. Ageriago geratzen da “Jackiek dio”-n, non plazerez dastatu daitekeen Irazokiren kantaera pertsonala. Kantu ederra, inondik inora. Gitarreroagoak dira “Oro”, “Ikusezina” eta “Sikarioa” afterrean; rockeroagoak, modu sinplean deskribatzeko. “Egia eta gezurra”-n eta “Polibiolentzia”-n, kantatu baino errezitatu egiten du Irazokik, mitin baten moduan, erritmo kutxak eta giro zanpatzaileak bultzatuta.\nNoski, Irazoki jaunak eta lagunek ez dituzte errazkeriak maite, koherenteak dira, eta guk estimatzen diegu eragiten diguten ahalegina, badakigulako hasierako itxitasunaren ondoren, zabaldu egingo direla kantuak, eta musikariek utziko digutela haien munduan sartzen. Krautrockak, Canterburyko soinuak, King Crimsonek eta rock indieak kantoi berean topo egin dutela ematen du, eta aipagarria da punkak lotsagabekeriaz eraitsitako molde horiek zer-nolako oihartzuna lortzen ari diren punkien seme-alaben eta biloben artean. Bejondeiela.\nDisko kritika: ‘Irudipena / Udaberriko eguzkia’ (Joseba Irazoki eta Lagunak)\nDisko kritika: ‘Bas(h)oan’ (B. Axiari, J. Irazoki, J. Axiari)\nDisko kritika: ‘Zu al zara?’ (Joseba Irazoki eta Lagunak)\nDisko kritika: ‘ABDE’ (Pelax)\nETIKETAK:BidehutsDisko KritikakDiskoakJoseba IrazokiJoseba Irazoki eta lagunak\nBilatu Aukeratu hilabetea 2021(e)ko abendua (37) 2021(e)ko azaroa (317) 2021(e)ko urria (241) 2021(e)ko iraila (172) 2021(e)ko abuztua (1) 2021(e)ko uztaila (37) 2021(e)ko ekaina (67) 2021(e)ko maiatza (72) 2021(e)ko apirila (62) 2021(e)ko martxoa (67) 2021(e)ko otsaila (54) 2021(e)ko urtarrila (50) 2020(e)ko abendua (63) 2020(e)ko azaroa (71) 2020(e)ko urria (75) 2020(e)ko iraila (50) 2020(e)ko abuztua (8) 2020(e)ko uztaila (47) 2020(e)ko ekaina (74) 2020(e)ko maiatza (59) 2020(e)ko apirila (74) 2020(e)ko martxoa (76) 2020(e)ko otsaila (66) 2020(e)ko urtarrila (49) 2019(e)ko abendua (55) 2019(e)ko azaroa (87) 2019(e)ko urria (65) 2019(e)ko iraila (63) 2019(e)ko abuztua (5) 2019(e)ko uztaila (39) 2019(e)ko ekaina (55) 2019(e)ko maiatza (48) 2019(e)ko apirila (50) 2019(e)ko martxoa (64) 2019(e)ko otsaila (40) 2019(e)ko urtarrila (66) 2018(e)ko abendua (57) 2018(e)ko azaroa (93) 2018(e)ko urria (67) 2018(e)ko iraila (41) 2018(e)ko abuztua (10) 2018(e)ko uztaila (35) 2018(e)ko ekaina (45) 2018(e)ko maiatza (52) 2018(e)ko apirila (52) 2018(e)ko martxoa (57) 2018(e)ko otsaila (60) 2018(e)ko urtarrila (47) 2017(e)ko abendua (59) 2017(e)ko azaroa (81) 2017(e)ko urria (57) 2017(e)ko iraila (35) 2017(e)ko abuztua (17) 2017(e)ko uztaila (31) 2017(e)ko ekaina (45) 2017(e)ko maiatza (64) 2017(e)ko apirila (41) 2017(e)ko martxoa (50) 2017(e)ko otsaila (32) 2017(e)ko urtarrila (46) 2016(e)ko abendua (41) 2016(e)ko azaroa (84) 2016(e)ko urria (49) 2016(e)ko iraila (28) 2016(e)ko abuztua (3) 2016(e)ko uztaila (21) 2016(e)ko ekaina (34) 2016(e)ko maiatza (48) 2016(e)ko apirila (49) 2016(e)ko martxoa (44) 2016(e)ko otsaila (43) 2016(e)ko urtarrila (49) 2015(e)ko abendua (55) 2015(e)ko azaroa (71) 2015(e)ko urria (61) 2015(e)ko iraila (45) 2015(e)ko abuztua (5) 2015(e)ko uztaila (16) 2015(e)ko ekaina (28) 2015(e)ko maiatza (34) 2015(e)ko apirila (29) 2015(e)ko martxoa (52) 2015(e)ko otsaila (49) 2015(e)ko urtarrila (35) 2014(e)ko abendua (57) 2014(e)ko azaroa (57) 2014(e)ko urria (44) 2014(e)ko iraila (41) 2014(e)ko abuztua (7) 2014(e)ko uztaila (26) 2014(e)ko ekaina (57) 2014(e)ko maiatza (36) 2014(e)ko apirila (3)


Berri Txarrak, betiko - Lezama - Aikor.eus\nBerri Txarrak, betiko\na: Gaizka Peñafiel 2019-07-18 13:44\nGaizka Peñafiel lezamarra musikaria eta irakaslea da, baita argazkilaria ere. Bere zaletasunak askotan uztartu ditu eta hainbat taldetako kontzertuetan ibili da argazkiak egiten: Esne Beltza, Peiremans, Joseba Tapia… Eta Berri Txarrak. “Horiek erreferenteak dira euskal kantagintzan. Taldeak 25 urteko ibilbidea izan du, hainbat zaletu, hainbat arrakasta… Oihartzun handia dute eta agurra iragarri zutenean, azken bira dokumentatu behar zela pentsatu nuen”, esan digu Peñafielek.\nGaizka duela urte batzuk hasi zen lan egiten taldearekin: eurekin harremanetan jarri eta argazkiak eta bideoren bat egingo zituela adostu zuten. 2019an, lezamarra talde nafarraren atzean ibili da Euskal Herriko areto txiki esanguratsuenetatik: Plateruena, Kafe Antzokia… Ekainean, Victoria Eugenia antzokian egon ziren, Donostian; eta uztailean, lehengo asteburuan, BBK Live jaialdian, Bilbon. “Guztira 20.000 ikusle batu zituen talde euskaldun bakarra izan zen jaialdi horretan. Giro itzela egon zen, adin guztietako zaletuak, hiru orduko saioa, kolaboratzaile asko igo ziren oholtzara… Gogoan izateko kontzertua izan zen, espero genuen moduan”.\nNormalean, argazkilariek ez dute euren lana edozeinen eskura jartzen, baina Gaizkaren ustez, argazki horiek material artistikoa baino zerbait gehiago dira. “Jendeak irudiak elkarbanatu nahi zituen, kontzertua betiko gogoan izateko. Eta grina hori hain handia zenez, argazkiak argitaratzea erabaki nuen, nahi duenak –norbanakoak zein komunikabideek– musu-truk erabiltzeko. Berria egunkariak lehenengo orria kaleratu zuen nire argazkietako bat, eta euskarazko wikipediak ere eskatu zizkidan irudiak. Esate baterako, nire lanari esker, El Drogas abeslariaren argazki libre bat dago wikipedian”.\nAzken egunotan, Gaizkaren telefonoa sutan ibili da. “Gizarte sareen bidez, zorionak eman dizkidate. Pozgarria da jendeak zure lana aintzat hartzea”. Gainera, bere webguneak 20.000 bisita jaso zituen argazkiak bertan argitaratu ostean.


Nola abesti bat ezabatzeko I kontaktuan\nNola abesti bat ezabatzeko I kontaktuan\nGizarte sare Vkontakte erabiltzaileak zure orrialdeari gehitu media eduki kopuru mugagabea:argazkiak, bideoak, abestiak. Baina lehenago edo geroago, zure profila garbitu behar. Dezagun musika nola ezabatu kontaktu ere begiratu orain.\nGarbitu Nire erregistro zerrenda\nidazten dira "Nire erregistro" gordetako abesti guztiak, eta horrek Profile menu ezkerreko aurki daitezke.\nJarri kurtsorea pistaren iraupena, hau da, bere izen eskubidea adierazitako orrian. Bi ikono egongo dira - edit (arkatza) eta ezabatzeko (X)\neditatu botoia sakatzen baduzu, pistaren izenburua eta artista izena alda dezakezu.\nabesti bat kentzeko, sakatu gurutzean. Pista dauzkan katea zurbil bihurtzen. nahi gabe ezabatu okerreko pista bada, azkar berreskuratu ahal izango da berriro edizio ikonoa ordez agertzen den plus zeinua klik eginez. Zenuen guztia eskuinera eta nahi zutena ezabatu bada, besterik freskatu orria. Hondakinen zerrendan abestiak ez dira egongo.\nzerrendatik kendu behin software gehigarririk erabili gabe abesti guztiak ez da posible:abestia ezabatu daiteke\ngailu mugikorretik ezabatzeak\njoan VC zure orrian bada, gailu mugikor baten bidez, zuk daiteke gurutzearen pista ezabatu eza arazo bat sartu exekutatu. Zuzendu egoera oso sinplea da:\nZure orrian web mugikorraren bidez.\nIreki "Nire erregistro" zerrendan.\nHautatu ezabatu eta play botoia sakatu nahi duzun abestia.\ntrack iraupena ondoan agertzen Ezabatu ikonoa ezagunak. Egin klik, eta ondoren, freskatu orria.\nBizi - Konposizio gordetako audio\nVKontakte orri bat ezabatzen baduzu eta gero sarbidea berreskuratu, ondoren, eskuragarri dauden datu guztiak (audio, argazkiak, elkarrizketak, eta abar) aldaketarik egongo da.\nkontaktuan bildutako taldea ezabatu? Garbitu bere horman, harpidedun kendu kontaktuan, bilduma ezabatu eta gehitu erregistro guztiak ezabatu. Ekintza horiek guztiak dira, metodo bera ahala zeure orrian litzateke egin da.\nAskotan erabiltzaile galdera sortzen, musika nola ezabatu kontaktu hori ez deskargatu dute ere. Adibidez, artista gazte bat zure abesti berria zure lagunekin partekatu nahi izan, eta, ondoren, bere iritziz aldatu eta erabaki hura kentzeko gunetik.\nZoritxarrez, kasu honetan, eskuz ezabatu pista ez du funtzionatzen. kendu dezakezu audio zerrenda batetik, baina oraindik ere izango da gunean bilaketa baten bidez sartu ahal izatea. arazo honen konponbidea da hobeto VC administrazioan piztu - bakarrik musika webgunea\nbidez aurkitzeko eta entzuten eskuragarri egin ahal izango dute.\nPertsonalizatu Start Menu botoia. Ezkutatu azpimenuan. Windows Erregistroan. Optimizazioa eta erregistro konfigurazioa\nBeeline M2 bere tablet aurkezten Internet mugagabea\nErosketak ez da mahaigainean. Berreskuratu Recycle Bin zure mahaigainean\nAd nabigatzaile in blokeatzen